pythainlp/thai-wiki-dataset-v4 huggingface dataset:
หนังสือเรียน

หนังสือเรียน หรือ ตำรา  คือหนังสือที่ใช้ในการศึกษาหาความรู้จากวิชาต่าง ๆ ผู้คนมักใช้ตำราเรียนในการเรียนรู้ข้อเท็จจริงและวิธีการที่เกี่ยวข้องกับรายวิชานั้น ๆ ในบางครั้งตำราเรียนมักมีคำถามเพื่อทดสอบความรู้และความเข้าใจของผู้อ่าน ตำราเรียนจะถูกผลิตจากความต้องการของสถาบันการศึกษา ตำราเรียนส่วนมากมักมีลักษณะเป็นสิ่งพิมพ์ แต่ในปัจจุบันพบว่าหลาย ๆ ตำราเรียนสามารถเข้าถึงได้โดยการออนไลน์ ในรูปแบบของหนังสืออิเล็กทรอนิกส์
ปลาเบี้ยว

ปลาเบี้ยว หรือ ปลาคางเบือน  ชื่อสกุลของปลาน้ำจืด 2 ชนิดในวงศ์ปลาเนื้ออ่อน (Siluridae) ซึ่งอยู่ในอันดับปลาหนัง ใช้ชื่อสกุลว่า "Belodontichthy" (/เบล-โอ-ดอนท์-อิค-ธีส/; "Belo" เป็นภาษากรีกหมายถึง "ทุกทิศทาง", "odon" หมายถึง "ฟัน" และ "ichthyos" หมายถึง "ปลา" มีความหมายรวมหมายถึง "ปลาที่มีฟันทุกทิศทาง") 
มีรูปร่างโดยรวมคือ ปากกว้างและเชิดขึ้นอันเป็นที่มาของชื่อ ภายในมีฟันแหลมคม ตาโตอยู่ตอนกลางของหัว ใกล้มุมปากมีหนวด 1 คู่ยาวจนถึงครีบอก ครีบหลังเล็กมาก มีก้านครีบแขนง 3 หรือ 4 ก้าน ครีบอกใหญ่ปลายแหลม ครีบท้องเล็ก ครีบหางเล็กเว้าตื้น ตัวมีสีเงินวาวหรือเหลือบสีเขียวอ่อน ด้านท้องสีจาง นัยน์ตามีเยื่อไขมันบาง ๆ คลุม อาศัยอยู่ในแม่น้ำสายใหญ่ ๆ กินอาหาร จำพวก สัตว์น้ำขนาดเล็ก พบกระจายพันธุ์อยุ่เฉพาะภูมิภาคเอเชียตะวันออกเฉียงใต้เท่านั้น
พบเพียง 2 ชนิด คือ
เป็นปลาที่นิยมบริโภค โดยเฉพาะในชนิด "B. truncatus" พบชุกชุมในทะเลสาบเขมร โดยนำมาบริโภคสดและแปรรูปเป็นปลาแห้ง อีกทั้งยังมีการเลี้ยงเป็นปลาสวยงามอีกด้วย
ปลาหนวดพราหมณ์หนวดเจ็ดเส้น

ปลาหนวดพราหมณ์หนวดเจ็ดเส้น หรือ ปลาหนวดพราหมณ์ (ชื่อวิทยาศาสตร์: "Polynemus paradiseus") ปลาน้ำกร่อยที่สามารถปรับตัวให้อยู่ในน้ำจืดได้ อยู่ในวงศ์ปลากุเรา (Polynemidae) มีส่วนหัวขนาดเล็ก ตามีขนาดเล็กอยู่เกือบสุดปลายส่วนหัวและมีเยื่อไขมันคลุม ปากกว้างมีฟันซี่เล็กละเอียดบนขากรรไกร ลำตัวแบนข้าง ครีบอกยาว ส่วนที่เป็นเส้นยาวมีความยาวมากกว่าลำตัวถึง 2 เท่า โดยเฉพาะเส้นบนมีทั้งหมดข้างละ 10 เส้น ครีบหางเว้าลึกปลายแหลม เกล็ดเล็กละเอียดมีลักษณะเป็นปากฉลาม ตัวมีสีเงินวาวอมชมพูหรือสีเนื้อ หัวสีจางอมชมพูหรือสีเนื้อ ครีบสีจาง ด้านท้องสีจาง 
มีขนาดโตเต็มที่ประมาณ 10 - 15 เซนติเมตร ใหญ่สุดพบถึง 20 เซนติเมตร นิยมอยู่เป็นฝูง บางครั้งหากินด้วยการหงายท้องล่าเหยื่อ พบมากในแม่น้ำเจ้าพระยาตอนล่าง แม่น้ำบางปะกง, แม่น้ำแม่กลอง และแม่น้ำโขงตอนล่าง ในต่างประเทศพบได้จนถึงบอร์เนียวและเกาะสุมาตรา
เป็นปลาที่นิยมใช้บริโภคโดยการปรุงสดและทำปลาตากแห้ง นิยมตกเป็นเกมกีฬา อีกทั้งด้วยความสวยงามของหนวดที่ยาว ทำให้ได้รับความนิยมในแง่ของการเลี้ยงเป็นปลาสวยงามด้วย แต่เลี้ยงให้รอดได้ยากมาก เนื่องจากเป็นปลาที่เปราะบาง มักตายอย่างง่าย ๆ จึงทำให้มีราคาค่อนข้างสูงแต่ในต่างประเทศนิยมเลี้ยงเป็นปลาสวยงามเป็นอย่างมาก โดยมีราคาเฉลี่ย 500 ถึง 1,500 บาท แล้วแต่ขนาดและความสมบูรณ์ของปลา
วินโดวส์ แนชวิลล์

วินโดวส์แนชวิลล์ (เดิมชื่อ "เคลฟแลนด์") เป็นชื่อรหัสสำหรับการออกรุ่นที่ถูกยกเลิกของไมโครซอฟท์วินโดวส์ ที่ได้วางแผนว่าจะปล่อยออกใน พ.ศ. 2539 (ค.ศ. 1996) โดยรวมตัวกันระหว่าง "ชิกาโก" (วินโดวส์ 95) และ "เมมพิส" (วินโดวส์ 98 ที่ได้วางแผนว่าจะปล่อยออกใน พ.ศ. 2540 (ค.ศ. 1997) ทำให้วินโดวส์แนชวิลล์ถูกเรียกว่า วินโดวส์ 96 อย่างเป็นทางการ. วินโดวส์แนชวิลล์ถูกปล่อยออกมาและมีวัตถุประสงค์เพื่อเน้นการรวมตัวกันระหว่างวินโดวส์และอินเทอร์เน็ตเอกซ์พลอเรอร์ เพื่อให้การแข่งขันกับ Netscape Navigator ดีขึ้น
ทางไมโครซอฟท์อ้างว่าวินโดวส์แนชวิลล์น่าจะเพิ่มคุณลักษณะการรวมตัวกันของอินเทอร์เน็ตให้กับเดสก์ท็อปของวินโดวส์ 95 และวินโดวส์เอ็นที 4.0 รวมทั้งสร้างคุณสมบัติใหม่ในอินเทอร์เน็ตเอกซ์พลอเรอร์ 3.0 ซึ่งถูกปล่อยออกก่อนวินโดวส์แนชวิลล์ประมาณสองสามเดือน คุณสมบัติใหม่คือเอาโปรแกรมจัดการแฟ้มและเบราว์เซอร์มารวมกัน มีความสามารถในการเปิดเอกสารไมโครซอฟท์ ออฟฟิศจากภายในอินเทอร์เน็ตเอกซ์พลอเรอร์โดยใช้เทคโนโลยี ActiveX และวิธีการที่จะวางเว็บเพจแบบเคลื่อนที่อย่างโดยตรงบนเดสก์ท็อปบนพื้นหลังแบบคงที่
รุ่นที่รั่วไหลมีหมายเลขรุ่น 4.10.999 (เทียบได้กับหมายเลขรุ่น 4.00.950 ของวินโดวส์ 95 และหมายเลขรุ่น 4.00.1111 ของวินโดวส์ 95 OSR2 และหมายเลขรุ่น 4.10.1998 ของวินโดวส์ 98) ในที่สุดโครงการนี้ก็ถูกยกเลิกในขณะที่ทางไมโครซอฟท์เปิดตัววินโดวส์แบบเต็มรูปแบบ วินโดวส์ 95 OSR2 ถูกปล่อยออกมาให้เป็นรุ่นชั่วคราวแทน "วินโดวส์แนชวิลล์"ได้นำมาใช้ใหม่กับ Windows Desktop Update ที่มากับอินเทอร์เน็ตเอกซ์พลอเรอร์ 4.0 พร้อมทั้งให้คุณลักษณะที่มากที่สุดที่สัญญาไว้กับวินโดวส์แนชวิลล์ แอปพลิเคชันของ Athena PIM คาดว่าน่าจะถูกปล่อยออกมาเป็นไมโครซอฟท์ อินเทอร์เน็ต เมล แอนด์ นิวส์ หลังจากนั้นทางไมโครซอฟท์ได้เปลี่ยนชื่อเป็นเอาท์ลุค เอกซ์เพรส
"เคลฟแลนด์"ได้ใช้เป็นชื่อรหัสก่อน"แนชวิลล์" ชิกาโกเป็นเมืองที่ใหญ่ที่สุดในอิลลินอยส์ เมมพิสเป็นเมืองที่ใหญ่ที่สุดในรัฐเทนเนสซี ทั้งแนชวิลล์และเคลฟแลนด์เป็นเมืองในรัฐเทนเนสซี ซึ่งเป็นที่รู้จักกันในนามของหมู่บ้านในอิลลินอยส์ เคลฟแลนด์เป็นเมืองที่รู้จักกันมากที่สุดรองลงมาจากโอไฮโอ
กราวเขียว

กราวเขียว หรือ ตะพาบหัวกบ  เป็นสกุลของตะพาบจำพวกหนึ่ง พบกระจายพันธุ์อยู่ในภูมิภาคเอเชียตะวันออกเฉียงใต้ ใช้ชื่อวิทยาศาสตร์ว่า "Pelochelys"
มีด้วยกันทั้งสิ้น 3 ชนิด ได้แก่
และอีก 2 ชนิด ที่ยังไม่มีการศึกษาทางวิทยาศาสตร์ชัดเจน
ทุกชนิดมีลักษณะคล้ายคลึงกัน ลำตัวด้านบนสีน้ำตาลเขียว ด้านล่างสีอ่อน หัวมีลักษณะเล็กสั้นคล้ายกบหรืออึ่งอ่าง จึงเป็นที่มาของชื่อ ตามีขนาดเล็ก เมื่อเล็ก ๆ ในบางตัวอาจมีจุดสีเหลืองเล็ก ๆ กระจายทั่วไป เมื่อโตขึ้นจะกลายเป็นสีน้ำตาลเขียวแทน โดยไม่มีลวดลายใด ๆ 
ขนาดโตเต็มที่อาจยาวได้ถึง 1 เมตร นับเป็นตะพาบสกุลที่มีความใหญ่ที่สุดเป็นอันดับ 2 รองจากสกุล "Chitra" มีพฤติกรรมชอบซุ่มซ่อนตัวใต้พื้นทรายใต้น้ำ เพื่อรอดักเหยื่อ ซึ่งได้แก่ สัตว์น้ำต่าง ๆ รวมถึงสัตว์เลื้อยคลานและสัตว์ครึ่งบกครึ่งน้ำขนาดเล็กด้วย
เรนเนลล์ตะวันออก

เรนเนลล์ตะวันออก เป็นส่วนที่อยู่ทางตอนใต้ของเกาะเรนเนลล์ในหมู่เกาะโซโลมอน โดยเรนเนลล์ตะวันออกได้รับการสถาปนาให้เป็นแหล่งมรดกโลกโดยยูเนสโกใน ค.ศ. 1998 ใน ค.ศ. 2013 คณะกรรมการมรดกโลกได้เพิ่มเรนเนลล์ตะวันออกเข้าไว้ในบัญชีแหล่งมรดกโลกที่กำลังตกอยู่ในภาวะอันตราย เนื่องจากการตัดไม้ทำลายป่าในบริเวณแหล่งมรดกโลก เรนเนลล์เป็นเกาะอะทอลล์ที่เกิดจากการยกตัวในกระบวนการธรณีแปรสันฐานที่มีขนาดที่ใหญ่ที่สุดในโลกและในส่วนของเรนเนลล์ตะวันออกนั้นอยู่ล้อมรอบทะเลสาบเตกาโน ซึ่งมีสิ่งมีชีวิตหลากหลายสปีชีส์อาศัยอยู่
เต่าคอยาว

เต่าคอยาว หรือ เต่าคองู  เป็นสกุลของเต่าน้ำจืดสกุลหนึ่ง ในวงศ์เต่าคองู (Chelidae) ใช้ชื่อวิทยาศาสตร์ว่า "Chelodina"
มีลักษณะทั่วไปกระดองแบนราบ นิ้วตีนทุกนิ้วมีผังพืดเชื่อมติดกัน เล็บยาว มีส่วนคอเรียวเล็ก ยืดหดได้ หัวมีขนาดเล็ก ดวงตากลมโต เป็นเต่าที่อาศัยและหากินในน้ำเป็นหลัก พบในแหล่งน้ำที่มีกระแสน้ำไม่แรงหรือแหล่งน้ำนิ่ง บางชนิดพบในแหล่งน้ำกร่อย บางชนิดในฤดูแล้งจะมีพฤติกรรมจำศีลด้วยการซ่อนตัวอยู่ใต้โคลน บางชนิดวางไข่ในน้ำ ซึ่งจัดว่าเป็นสัตว์เลื้อยคลานเพียงชนิดเดียวเท่านั้นที่วางไข่ในน้ำ มีขนาดกระดองประมาณ 15 เซนติเมตร 
พบกระจายพันธุ์ในตอนใต้ของปาปัวนิวกินี และออสเตรเลีย 
อนุกรมวิธาน.
อนุกรมวิธานปัจจุบันระบุตาม Georges & Thomson, 2010 พร้อมการปรับปรุงจาก van Dijk และคณะ. 2014 และ Shea และคณะ. 2020
ชื่อพ้องของสกุล "Chelodina" ได้แก่: "Hydraspis" , "Chelyodina" (nomen novum), "Hesperochelodina" (nomen nudum).
ชนิดต้นแบบของสกุลย่อย "Chelodina" คือ "Chelodina longicollis" ชนิดต้นแบบของสกุลย่อย "Chelydera" คือ "Chelodina parkeri" และชนิดต้นแบบของ "Macrochelodina" คือ "Chelodina oblonga"
มานพ ยาระณะ

มานพ ยาระณะ หรือ พ่อครูพัน (5 กันยายน พ.ศ. 2473 – 22 พฤศจิกายน พ.ศ. 2558) เป็นผู้เชี่ยวชาญด้านศิลปะการฟ้อน, ศิลปะการต่อสู้, การตีกลองสะบัดชัยแบบโบราณ, กลองปู่จา, กลองปู่เจ่, ดนตรีพื้นบ้านล้านนาและดนตรีไทย โดยได้รับการเชิดชูเกียรติเป็นศิลปินแห่งชาติ สาขาศิลปะการแสดง ประจำ พ.ศ. 2548
นอกจากนี้ เขายังเป็นผู้สอนศิลปะการต่อสู้ล้านนา และมวยไทยให้แก่ พ.อ.(พิเศษ) อำนาจ พุกศรีสุข รวมถึงวิชาดาบสะบัดชัยให้แก่ณปภพ ประมวญ (ครูแปรง)
ประวัติ.
มานพ ยาระณะ เป็นบุตรของคำปัน และบัวเขียว ยาระณะ โดยมานพได้สำเร็จการศึกษาระดับประถมศึกษาปีที่ 4 จากโรงเรียนวัดศรีดอนไชย ที่อำเภอเมืองเชียงใหม่ ภายหลังจากสำเร็จการศึกษาก็ได้ช่วยพ่อแม่ทำการค้า และขณะเดียวกันก็ได้ศึกษาวิชาศิลปะการต่อสู้, ศิลปะการแสดงดนตรี รวมถึงศิลปะการตีกลองล้านนาชนิดต่าง ๆ จากผู้เชี่ยวชาญ จากนั้น เขาได้ถ่ายทอดสู่สังคม โดยทำการสอนให้แก่คนรุ่นใหม่หลายรุ่น ทั้งวิชามวยไทย, การฟ้อนเจิง, ฟ้อนหอก, ฟ้อนผานประทีป, การตีกลองปู่จา, กลองสะบัดชัยแบบโบราณ, กลองมองเซิง, กลองปู่เจ่ และศิลปะการแสดงอื่น ๆ อีกหลายแขนง เป็นระยะเวลาร่วม 50 ปีโดยที่ไม่เคยเอ่ยปากขอรับค่าตอบแทนแต่อย่างใด
ด้านผลงานที่ได้รับการกล่าวถึง พ่อครูมานพ ยังเป็นผู้ประดิษฐ์ท่าการแสดงชุด ฟ้อนขันดอก เพื่อเป็นการฟ้อนรำบูชาพระรัตนตรัย ให้บังเกิดความสงบร่มเย็นแก่บ้านเมือง
พ.ศ. 2550 รายการ"ปราชญ์เดินดิน" ทางสถานีโทรทัศน์โมเดิร์นไนน์ ได้เคยถ่ายทอดเรื่องราวของมานพ ยาระณะ ที่ซึ่งเขารับจ้างถีบรถสามล้อในย่านตลาดสันป่าข่อย ที่อำเภอเมืองเชียงใหม่ จังหวัดเชียงใหม่
ใน พ.ศ. 2552 พ่อครูมานพ ยาระณะ ยังได้ร่วมการแสดงฟ้อน ในมหกรรมวัฒนธรรมเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร 82 พรรษา 5 ธันวาคม 2552 ที่จัดขึ้น ณ ป้อมมหากาฬ ถนนราชดำเนิน
วันที่ 13 เมษายน พ.ศ. 2556 พ่อครูมานพ ซึ่งเป็นศิลปินแห่งชาติ ได้รับเกียรติให้เป็นผู้ทำการผูกข้อมืออวยพรให้แก่ยิ่งลักษณ์ ชินวัตร นายกรัฐมนตรี เนื่องในวันสงกรานต์ ที่บริเวณอนุสาวรีย์สามกษัตริย์ อำเภอเมืองเชียงใหม่ จังหวัดเชียงใหม่
ชีวิตส่วนตัว.
ด้านชีวิตส่วนตัว สมรสกับสมัย ยาระณะ และมีลูกสาวหนึ่งคนชื่อชลธาร ยาระณะ
เสียชีวิต.
มานพ ยาระณะ เสียชีวิตเมื่อวันที่ 22 พฤศจิกายน พ.ศ. 2558 ด้วยโรคมะเร็งปอด สิริอายุได้ 80 ปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 24 มกราคม พ.ศ. 2560 ณ สุสานสันกู่เหล็ก อำเภอเมืองเชียงใหม่ จังหวัดเชียงใหม่
มะเม่าดง

มะเม่าดง หรือ เม่าช้าง (ชื่อวิทยาศาสตร์: "Antidesma bunius") ภาษากะเหรี่ยงเรียกส่าคู่โพ เป็นไม้ยืนต้นในวงศ์ Phyllanthaceae แยกเพศ ลำต้นตรง ใบหนาและเหนียวเป็นมันวาว เส้นกลางใบนูนเด่นด้านหลังใบ ใบอ่อนสีม่วงแดงเป็นมัน หลังใบสีเขียวเข้มกว่าท้องใบ ดอกช่อมีดอกย่อยจำนวนมาก ดอกตัวผู้ไม่มีก้านดอก กลีบดอกกลม ดอกตัวเมียมีก้านดอก ผลสดมีเมล็ดเดียว สีแดงอมเหลืองไปจนถึงม่วง แดงอมน้ำเงิน เนื้อผลฉ่ำน้ำ เมล็ดรูปไข่ มีถิ่นกำเนิดในอินเดียแถบเทือกเขาหิมาลัย กระจายพันธุ์ลงมาทางใต้จนถึงศรีลังกา พม่า มาเลเซีย ปลูกเป็นการค้าในอินโดนีเซียและอินโดจีน
ผลสดรับประทานได้ มีสีติดมือและปาก สุกไม่พร้อมกัน เมื่อดิบเปรี้ยว นิยมใช้ทำแยม น้ำคั้นผลสุกใช้ทำเครื่องดื่มหรือไวน์ อินโดนีเซียใช้ผลิตน้ำปลาที่มีรสเปรี้ยว ใบอ่อนใช้ปรุงแต่งรสเปรี้ยวและรับประทานเป็นผัก เปลือกลำต้นมีอัลคาลอยด์และมีรายงานว่าเป็นพิษ รสเปรี้ยวของผลเกิดจากกรดซิตริก
กองทัพเนเธอร์แลนด์

กองทัพเนเธอร์แลนด์  คือกองกำลังทหารของราชอาณาจักรเนเธอร์แลนด์ กองทัพเนเธอร์แลนด์ได้ก่อตั้งขึ้นเมื่อปี ค.ศ. 1572 ตั้งแต่นั้นมาได้มีส่วนร่วมสำคัญยิ่งในการรบในสงครามโลกครั้งที่ 1, สงครามโลกครั้งที่ 2, สงครามเย็น (สงครามเกาหลี), วิกฤตการณ์คอซอวอ, โซมาเลีย และ อัฟกานิสถาน รวมถึงปฏิบัติการรักษาสันติภาพของ สหประชาชาติ และ สหภาพยุโรป
กองทัพเนเธอร์แลนด์นั้นแบ่งออกเป็น 4 เหล่าทัพ ได้แก่ กองทัพบก (Koninklijke Landmacht), กองทัพเรือ (Koninklijke Marine), กองทัพอากาศ (Koninklijke Luchtmacht) และ กองทัพสารวัตรทหาร (Koninklijke Marechaussee)
บางระจัน (ละครโทรทัศน์)

บางระจัน เป็นละครโทรทัศน์ออกอากาศทางช่อง 3 เอชดี สร้างจากวรรณกรรมอมตะของ ไม้ เมืองเดิม โดยก่อนหน้านี้เคยถูกสร้างเป็นภาพยนตร์ที่ออกฉายในปี พ.ศ. 2509 ในชื่อ ศึกบางระจัน 
สร้างเป็นละครครั้งแรกในปี พ.ศ. 2523 ดำเนินงานสร้างโดย รัตนาภรณ์ อินทรกำแหง กำกับการแสดงโดย วรยุทธ พิชัยศรทัต บทโทรทัศน์โดย สะอาด เปี่ยมพงษ์ศานต์ กำกับรายการโดย มีศักดิ์ นาครัตน์ ออกแบบ-สร้างฉากโดย ฉลอง เอี่ยมวิไล ออกอากาศทุกวันเสาร์ เวลา 20.40 น. ออกอากาศครั้งแรกวันที่ 4 ตุลาคม 2523 
ในปี พ.ศ. 2558 นำกลับมาสร้างใหม่อีกครั้ง สร้างโดยบริษัท บรอดคาซท์ ไทย เทเลวิชั่น จำกัด กำกับการแสดงโดย ภวัต พนังคศิริ อำนวยการผลิตโดย อรุโณชา ภาณุพันธุ์ ออกอากาศทุกวันจันทร์–อังคาร เวลา 20:15–22:45 น.
เรื่องย่อ.
เป็นเรื่องราวที่กล่าวถึงเหตุการณ์ทางประวัติศาสตร์ซึ่งเกิดขึ้นจริง ของกลุ่มชาวบ้านสมัยอยุธยาที่รวมตัวกันเพื่อปกป้องอาณาจักรอยุธยา จากการเข้าตีของกองทัพพม่า ซึ่งนำโดยราชวงศ์โก้นบอง ในสงครามพม่า-สยาม โดยพวกเขาได้ตั้งหมู่บ้านขึ้นมาเรียกว่า "หมู่บ้านบางระจัน" ซึ่งพวกเขาสามารถต้านทานการตีกรุงศรีฯ ได้เป็นเวลานานถึง 5 เดือน โดยได้เสียให้แก่พม่าในวันที่ 20 มิถุนายน พ.ศ. 2309 และหลังจากนั้นไม่นาน ไทยก็ได้เสียกรุงศรีอยุธยาเป็นครั้งที่สอง
การประกวดเพลงยูโรวิชันปี 1959

การประกวดเพลงยูโรวิชันปี 1959 เป็นการประกวดครั้งแรกโดยจัดขึ้นที่เมืองกาน ประเทศฝรั่งเศส จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 11 เพลง 11 ประเทศ โดยเพลงที่ชนะคือ Een beetje ขับร้องโดย Teddy Scholten ตัวแทนจากเนเธอร์แลนด์
การออกอากาศ.
เครือข่ายวิทยุโทรทัศน์แห่งชาติฝรั่งเศส เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
การประกวดเพลงยูโรวิชันปี 1960

การประกวดเพลงยูโรวิชันปี 1960 เป็นการประกวดครั้งแรกโดยจัดขึ้นที่เมืองลอนดอน ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 13 เพลง 13 ประเทศ โดยเพลงที่ชนะคือ Tom Pillibi ขับร้องโดย Jacqueline Boyer ตัวแทนจากฝรั่งเศส
การออกอากาศ.
บีบีซี เป็นแม่ข่ายในการออกอากาศ โดยออกอากาศไปยังประเทศดังต่อไปนี้
วอลเลย์บอลยุวชนชายชิงแชมป์เอเชีย 2008

วอลเลย์บอลยุวชนชายชิงแชมป์เอเชีย 2008 จัดขึ้นที่ เมืองโคลัมโบ, ประเทศศรีลังกา 14–22 ตุลาคม 2008
การแบ่งกลุ่ม.
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2007
"* ถอนตัว
อันดับการแข่งขัน.
<templatestyles src="Col-begin/styles.css"/>
ผู้ต่อต้านสงครามนานาชาติ

ผู้ต่อต้านสงครามนานาชาติ (ตัวย่อ WRI) เป็นองค์การนานาชาติที่ต่อต้านการทำสงครามร่วมด้วยสมาชิกและสมาคมต่าง ๆ ในมากกว่า 30 ประเทศ มีศูนย์งานหลักอยู่ที่ กรุงลอนดอน สหราชอาณาจักร 
ประวัติ.
ผู้ต่อต้านสงครามนานาชาติถูกก่อตั้งใน เมืองบิลโธเวน ประเทศเนเธอแลนด์ ในปี ค.ศ. 1921 ภายใต้ชื่อ “โพโก้ (Paco)” แปลว่า ความสงบสุข ในภาษาเอสเปอรันโต (Esperanto) 
WRI ก่อตั้งบนประกาศจุดยืนที่ยังไม่เปลี่ยนแปลงไป
“สงครามเป็นอาชญากรรมที่ขัดต่อความเป็นมนุษย์ ข้าพเจ้าจึงหมายมั่นว่าจะไม่สนับสนุนสงครามทุกชนิด และมุ่งมั่นที่จะหยุดยั้งผลกระทบที่จะเกิดขึ้นทั้งหลายจากสงคราม” 
สัญลักษณ์การหักปืนไรเฟิลกลายเป็นสัญลักษณ์ของกลุ่มเมื่อปี ค.ศ. 1931 
สมาชิก.
ผู้ก่อตั้งหลายๆคนนั้นได้มีส่วนเกี่ยวข้องในการต่อต้านสงครามโลกครั้งที่หนึ่ง เลขาธิการคนแรก รูเบิร์ธ รันแฮม บราวน์ ได้ใช้ชีวิตของเขา2ปีครึ่งในเรือนจำอังกฤษในฐานะผู้คัดค้านโดยอ้างมโนธรรม 
ปี ค.ศ. 1988 ผู้ให้ความสนใจWRI คนหนึ่งถูกอ้างว่าเป็นคนที่ทำให้เกิดการขัดขวางการพิมพ์จดหมายรายสัปดาห์ในประเทศแอฟริกาใต้ หลังจากการแบนของแคมเปญการเกณฑ์ทหารท้องถิ่นจบลง
การจัดประชุม.
ผู้ต่อต้านสงครามนานาชาติเป็นเครือข่ายของกลุ่มสมาชิก การประชุมนานาชาติจัด 4 ปีครั้ง
เทพพร เพชรอุบล

เทพพร เพชรอุบล คีตกวีเพลงลูกทุ่งอีสาน (29 กันยายน พ.ศ. 2490 - 22 ตุลาคม พ.ศ. 2556) เป็นนักร้องและนักประพันธ์เพลงลูกทุ่งอีสาน เทพพรประพันธ์เพลงให้แก่นักร้องลูกทุ่งมากมายส่งผลให้ศิลปินนักร้องเหล่านั้นมีชื่อเสียง และเป็นเจ้าของบทเพลงชื่อดังอย่าง "อีสานบ้านเฮา"
ประวัติ.
เทพพร เพชรอุบล มีชื่อจริงว่า เทพพร บุญสุข เกิดเมื่อวันที่ 29 กันยายน พ.ศ. 2490 ที่บ้านเลขที่ 23/4 บ้านโนนใหญ่ ตำบลก่อเอ้ อำเภอเขื่องใน จังหวัดอุบลราชธานี เป็นบุตรคนสุดท้องในจำนวนพี่น้อง 2 คนของนายมี และนางคำเหรียญ บุญสุข สมรสกับนาง พิกุล บุญสุข คนที่บ้านเรียกชื่อเล่นว่า อ๋อ เทพพรจบชั้น ป.4 จากโรงเรียนในหมู่บ้าน ก่อนจะไปต่อชั้นมัธยมในตัวจังหวัด และจบการศึกษาชั้นสูงสุดปีที่ 3 แผนกช่างกลโรงงาน จากโรงเรียนองค์การสนธิสัญญาป้องกันเอเชียอาคเนย์ หรือ ร.ร.ส.ป.อ. ปัจจุบันคือโรงเรียนเทคนิคอุบลราชธานี เมื่อปี 2509
หลังจบการศึกษา เขาเดินทางเข้ากรุงเทพฯ เพื่อศึกษาต่อโรงเรียนเพาะช่าง สาขาประติมากรรม แต่เรียนได้ 2 ปีก็ลาออก เนื่องจากอยากเป็นนักร้อง เพราะมีพรสวรรค์ในการร้องรำทำเพลง สนใจดนตรีและเสียงเพลงมาตั้งแต่ยังเด็ก ระหว่างที่เรียนช่างกล ส.ป.อ. ก็เคยขึ้นร้องเพลงให้กับทางโรงเรียน โดยผู้ที่มีอิทธิพลอย่างมากต่อการอยากเป็นนักร้องในยุคนั้นของเขาก็คือ พร ภิรมย์ ศิลปินนักร้องลูกทุ่งผู้โด่งดังในยุคนั้น ซึ่งเขาสามารถเลียนเสียงเพลงแหล่ของ พร ภิรมย์ ได้เหมือนมาก
เพลง "คิดฮอดอ้ายแหน่เด้อ" และ "อีสานบ้านเฮา" ทำให้เทพพรโด่งดังและมีแฟนเพลงคับคั่งที่รอดูการแสดงของเทพพรเมื่อเดินสายการแสดงดนตรี ทำให้เทพพรมีงานแสดงต่อเนื่อง และจากการทำงานอย่างหนักเป็นผลให้ปลายปี พ.ศ. 2540 เขาล้มป่วยเนื่องจากเส้นเลือดในสมองอุดตัน เป็นผลให้ไม่สามารถพูดหรือเคลื่อนไหวและช่วยตนเองได้ในระดับหนึ่ง แต่ด้วยกำลังใจที่เข้มแข็งจากครอบครัว ทำให้เขาหายจากโรค 
และกลับมาสร้างสรรค์ผลงานเพลงได้อีกครั้ง โดยใช้เทคโนโลยีคอมพิวเตอร์ในการประพันธ์เพลงด้วยตนเอง
และในปลายปี พ.ศ. 2555 เทพพรเข้าโรงพยาบาลเป็นเวลา 12 วัน เพื่อทำการรักษาและวินิจฉัยโรคมะเร็งตับของเขา ท่ามกลางความห่วงใยจากลูกศิษย์ แฟนเพลง ศิลปินนักร้อง และครอบครัว ทำให้เทพพรกลับมารักษาตัวที่บ้านและต่อสู้กับโรคมะเร็งร้ายได้นับปี 
เทพพร เพชรอุบล เสียชีวิตเนื่องจากโรคมะเร็งตับ ในวันที่ 22 ตุลาคม พ.ศ. 2556 อย่างสงบที่บ้านพักในจังหวัดขอนแก่น และจัดพิธีพระราชทานเพลิงศพ ในวันอังคารที่ 29 ตุลาคม พ.ศ. 2556 ณ วัดสว่างสุทธาราม อำเภอเมืองขอนแก่น จังหวัดขอนแก่น
ผลงาน รางวัล และเกียรติคุณ.
ผลงานบริการสังคม.
ผลงานเพลงที่มีชื่อเสียง.
เทพพร เพชรอุบล มีผลงานเพลงลูกทุ่งไม่น้อยกว่า 300 เพลง เพลงที่สร้างชื่อเสียงให้กับเทพพรมีดังนี้
โรงเรียนน้ำสวยวิทยา

โรงเรียนน้ำสวยวิทยา (อักษรย่อ: น.ว.) เป็นโรงเรียนมัธยมศึกษาแบบสหศึกษา มีพื้นที่ 100 ไร่ ตั้งอยู่ระหว่างจังหวัดหนองคายกับจังหวัดอุดรธานี ในเขตอำเภอสระใคร เป็นโรงเรียนที่มีบรรยากาศภายในร่มรื่น เต็มไปด้วยต้นไม้น้อยใหญ่และเปิดสอนในระดับมัธยมศึกษาปีที่ 1 ถึง 6
การประกวดเพลงยูโรวิชันปี 1961

การประกวดเพลงยูโรวิชันปี 1961 เป็นการประกวดครั้งแรกโดยจัดขึ้นที่เมืองกาน ประเทศฝรั่งเศส จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะคือ Nous les amoureux ขับร้องโดย Jean-Claude Pascal ตัวแทนจากลักเซมเบิร์ก
การออกอากาศ.
เครือข่ายวิทยุโทรทัศน์แห่งชาติฝรั่งเศส เป็นแม่ข่ายในการออกอากาศ โดยออกอากาศไปยังประเทศดังต่อไปนี้
หมูตั้ง

หมูตั้ง เป็นอาหารที่ได้รับอิทธิพลจากจีน หมูตั้งแบบจีนหรือตือเถาจั่ง (แต้จิ๋ว: de1 tao5 zang3) กินกับข้าวต้ม ไม่ปรุงรสมากสีน้ำตาลอ่อน เป็นอาหารที่เป็นผลพลอยได้จากการทำหัวหมูพะโล้ มีต้นกำเนิดที่เมืองเถ่งไฮ่ ประเทศจีน โดยนำหัวหมูพะโล้มาเลาะมันออก หั่นเป็นชิ้นเล็ก ๆ อัดลงในพิมพ์สี่เหลี่ยมที่บุด้วยฟองเต้าหู้ ทับด้วยของหนักให้น้ำมันและน้ำพะโล้ซึมออกมา เมื่อได้ที่จะติดกันเป็นแท่งหนา นำมาหั่นเป็นชิ้น กินกับซีอิ๊วขาว
หมูตั้งแบบไทยจะปรุงรสหวานเค็ม สีออกดำทำจากหัวหมู หูหมูหั่นชิ้นบางแล้วผัดกับซีอิ๊วและผงพะโล้ ตักใส่พิมพ์ใช้ของหนักทับไว้ 1 คืน นำมากินกับน้ำจิ้มที่ทำจากพริกชี้ฟ้า กระเทียม น้ำส้มสายชู กินกับแตงกวาและสับปะรด
การเดินมรณะบาตาอัน

การเดินมรณะบาตาอัน (, #เปลี่ยนทาง) เป็นการที่กองทัพจักรรวรรดิญี่ปุ่นเคลื่อนย้ายเชลยศึกชาวฟิลิปปินส์และอเมริกัน 60,000–80,000 คนโดยใช้กำลังหลังยุทธการที่บาตาอันนานสามเดือนในประเทศฟิลิปปินส์ระหว่างสงครามโลกครั้งที่สอง เชลยศึกชาวฟิลิปปินส์ 2,500–10,000 คน และชาวอเมริกัน 100–650 คนเสียชีวิตก่อนไปถึงที่หมายที่ค่ายโอดอนเนล (Camp O'Donnell) ยอดผู้เสียชีวิตรายงานไม่ตรงกัน โดยเฉพาะอย่างยิ่งยอดของเชลยศึกชาวฟิลิปปินส์ เพราะนักประวัติศาสตร์ไม่สามารถกำหนดได้ว่าเชลยศึกกลมกลืนไปกับประชากรพลเรือนและหลบหนีไปได้มากเท่าใด การเดินดังกล่าวตั้งต้นจากเทศบาลมาริวีลีส จังหวัดบาตาอัน ไปยังนครซันเฟอร์นันโด จังหวัดปัมปังกา ผู้รอดชีวิตถูกบรรทุกโดยรถไฟกล่อง (box train) จากซันเฟอร์นันโด และถูกนำตัวไปยังค่ายโอดอนเนลในกาปัส จังหวัดตาร์เลช
การเดินยาว 128 กิโลเมตรนี้มีการละเมิดทางกายและการฆ่าอย่างกว้างขวาง และส่งผลให้มีผู้เสียชีวิตสูงมากทั้งต่อเชลยและพลเรือน และภายหลังคณะกรรมาธิการทหารฝ่ายสัมพันธมิตรตัดสินให้เป็นอาชญากรรมสงครามของญี่ปุ่น
คุงซ็องเงิน

คุงซ็องเงิน  เป็นเพลงสรรเสริญพระบารมีของสวีเดน หรือ เรียกตามบทร้องวรรคเปิดของเพลงนี้ ออร์สเวนกายาร์ทานส์ยุปเอนกัง  แปลว่า Once from the depths of Swedish hearts. จะขับร้องในพระราชพิธีเฉลิมพระชนมพรรษา, รวมถึงใน พระราชพิธีเปิดประชุมรัฐสภา และ พิธีมอบรางวัลโนเบล โดยใช้อีกเพลงในฐานะเพลงชาติที่มีชื่อว่า "ดือกัมลา ดือฟรียา" (Du gamla, Du fria)
บทร้อง ประพันธ์โดย Carl Vilhelm August Strandberg และ เรียบเรียงดนตรีสำหรับคณะประสานเสียงชาย โดย ออตโต ลินด์บลาด. "คุงซ็องเงิน" ได้ใช้แทนที่เพลงสรรเสริญพระบารมีฉบับเดิมที่ชื่อว่า, "Bevare Gud vår kung", ซึ่งขับร้องในท่วงทำนองของเพลง"ก็อดเซฟเดอะควีน". ได้มีการขับร้องครั้งแรกที่เมืองลุนด์ เมื่อวันที่ 5 ธันวาคม ค.ศ. 1844 ณ มหาวิทยาลัยลุนด์ ในระหว่างพระราชพิธีบรมราชภิเษกของ สมเด็จพระราชาธิบดีออสการ์ที่ 1, โดยประกาศรับรองอย่างเป็นทางการเมื่อ ค.ศ. 1893
โดยปกตินิยมขับร้องเฉพาะบทที่ 1 และบทที่ 5 (ในงานพระราชพิธีขับร้องเฉพาะบทที่ 1เพียงบทเดียว) ส่วนเนื้อร้องที่เหลืออีก 3 บท จะขับร้องเป็นบางโอกาส
การเข้าถึงแบบเปิด

การเข้าถึงแบบเปิดหรือการเข้าถึงแบบเสรี (ย่อ: OA) หมายถึง การเข้าถึงออนไลน์ซึ่งงานวิจัยวิชาการที่ได้รับการทบทวนจากผู้เชี่ยวชาญ (peer-review) โดยไม่จำกัด โดยหลักการเข้าถึงแบบเปิดตั้งใจสำหรับบทความวารสารวิชาการ ทว่ายังจัดหาสำหรับวิทยานิพนธ์ บทหนังสือและเอกสารวิชาการเฉพาะเรื่องเพิ่มมากขึ้นด้วย
เดอะเวิลด์แฟกต์บุ๊ก

<ns>0</ns>
 <revision>
 <parentid>11396427</parentid>
 <timestamp>2024-11-17T16:10:13Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11943125</origin>
 <model>wikitext</model>
 <format>text/x-wiki</format>
เดอะเวิลด์แฟกต์บุ๊ก  หรืออีกชื่อหนึ่งว่า ซีไอเอเวิลด์แฟกต์บุ๊ก  เป็นทรัพยากรอ้างอิงที่สำนักข่าวกรองกลาง (ซีไอเอ) ผลิต โดยมีสารสนเทศแบบกาลานุกรมเกี่ยวกับประเทศของโลก "เดอะแฟกต์บุ๊ก" เข้าถึงได้ในรูปเว็บไซต์ ซึ่งมีการปรับบางส่วนทุกสัปดาห์ และยังมีให้ดาวน์โหลดเพื่อใช้แบบออฟไลน์ เอกสารดังกล่าวให้ข้อมูลสรุปประมาณสองถึงสามหน้าเกี่ยวกับประชากรศาสตร์ ภูมิศาสตร์ การสื่อสาร การปกครอง เศรษฐกิจ และการทหารของหน่วยการปกครอง 267 แห่ง (entity) ซึ่งได้แก่ประเทศ เขตสังกัด และพื้นที่อื่นในโลกที่สหรัฐรับรอง
สำนักข่าวกรองกลางจัดทำ "เดอะเวิลด์แฟกต์บุ๊ก" เพื่อให้เป็นประโยชน์ต่อข้าราชการสหรัฐ วัจนลีลา การจัดรูปแบบ ขอบเขต และเนื้อหาได้รับการออกแบบให้สอดคล้องกับความต้องการของพวกเขาเป็นหลัก อย่างไรก็ดี เอกสารวิจัยวิชาการและบทความข่าวมักใช้เป็นทรัพยากร แม้จะมีคุณภาพสารสนเทศกำกวมก็ตาม เนื่องจากเป็นงานของรัฐบาลสหรัฐ จึงถือเป็นสาธารณสมบัติในสหรัฐอเมริกา
จิ้งเหลนจระเข้ตาแดง

จิ้งเหลนจระเข้ตาแดง หรือ จิ้งเหลนจระเข้ตาส้ม หรือ จิ้งเหลนจระเข้ตาเหลือง  เป็นสัตว์เลื้อยคลานขนาดเล็กชนิดหนึ่ง มีชื่อวิทยาศาสตร์ว่า "Tribolonotus gracilis" อยู่ในวงศ์ Scincidae หรือจิ้งเหลน
มีผิวลำตัวเรียบลื่นเหมือนจิ้งเหลนทั่วไป แต่มีหนามแข็งคล้ายจระเข้ทั่วทั้งตัวจรดหาง หัวมีขนาดใหญ่ เป็นรูปทรงสามเหลี่ยม ลำตัวคล้ายทรงสี่เหลี่ยม มีสีน้ำตาลเข้มจนถึงสีดำ ดวงตามีขนาดกลมโต มีจุดเด่น คือ มีวงแหวนสีส้มหรือแดงรอบดวงตา บางตัวอาจเป็นสีน้ำตาลทอง ที่บริเวณใบหน้าและเท้า อันเป็นที่มาของชื่อเรียกในภาษาอังกฤษ มีความยาวเต็มที่ประมาณ 7-10 นิ้ว โดยเป็นส่วนหัวและลำตัวประมาณ 3 นิ้ว และส่วนหาง 2 นิ้วเท่านั้น 
ขยายพันธุ์ด้วยการวางไข่ซึ่งแตกต่างไปจากจิ้งเหลนชนิดอื่น ๆ ที่มักออกลูกเป็นตัว เมื่อแรกเกิดที่ฟักออกจากไข่จะมีขนาดราว 2 นิ้ว โตเต็มวัยเมื่อมีอายุประมาณ 6-8 เดือน ตั้งท้องนานประมาณ 20 วัน มีอายุยืนประมาณ 10-15 ปี
มีถิ่นกระจายพันธุ์อยู่ที่นิวกินี ในป่าดิบชื้น ที่มีความชื้นพอสมควร หากินตามพื้นดินไม่ค่อยขึ้นต้นไม้ โดยกินสัตว์ขนาดเล็ก เช่น จิ้งหรีด, ทาก, ลูกกบ, หนอน, ตั๊กแตน, ไส้เดือน, หนู หรือแมลงปีกแข็ง เป็นต้น
ปัจจุบัน นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์เลี้ยงแปลก ๆ หรือสัตว์เลื้อยคลาน เป็นสัตว์ที่เลี้ยงง่าย นิสัยไม่ดุร้าย ซึ่งนิยมเลี้ยงกันในตู้กระจก โดยจัดสภาพแวดล้อมให้คล้ายกับถิ่นที่อยู่ในธรรมชาติจริง ๆ
ปลาสอดหางดาบเขียว

ปลาสอดหางดาบเขียว (ชื่อวิทยาศาสตร์: "Xiphophorus hellerii") ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae)
มีลำตัวยาวเรียว และหัวแหลม มีลักษณะทั่วไปเหมือนกับปลาวงศ์นี้ คือ มีความแตกต่างระหว่างเพศสูง ตัวผู้มีขนาดเล็กและผอมเพรียวกว่าตัวเมีย แต่มีครีบและสีสันต่าง ๆ สวยงามกว่า มีลักษณะที่เด่น คือ ในตัวผู้มีก้านครีบหางตอนล่างยาวเลยขอบหาง มีลักษณะเรียวแหลมคล้ายดาบ อันเป็นที่มาของชื่อสามัญ ขณะที่ชื่อวิทยาศาสตร์ที่เป็นชื่อชนิดถูกตั้งเพื่อเป็นเกียรติแด่นักพฤกษศาสตร์ เวียนเนียส เฮลเลอร์
มีถิ่นกระจายพันธุ์ในแหล่งน้ำที่มีพืชน้ำปกคลุมหนาแน่น ในสภาพแหล่งน้ำที่หลากหลาย ในเม็กซิโก, เบลิซ และฮอนดูรัส กินอาหารจำพวกพืชน้ำและสัตว์น้ำขนาดเล็ก รวมถึงตัวอ่อนของแมลง มีความยาวลำตัวโดยเฉลี่ย 12.5 เซนติเมตร และส่วนปลายหางที่คล้ายดาบมีความยาวประมาณ 4-8 เซนติเมตร ทำให้ตัวผู้มีความยาวประมาณ 14 เซนติเมตร ขณะที่ตัวเมียมีความยาวประมาณ 16 เซนติเมตร แต่บางตัวอาจมีความยาวแค่ 5-6 เซนติเมตร บวกความยาวของดาบประมาณ 3 เซนติเมตร ทำให้มีบางตัวยาว 8-10 เซนติเมตร 
ขณะที่สีตามลำตัวมีความหลากหลายมากตามสภาพของแหล่งที่อยู่อาศัย โดยทั่วไปแล้วจะมีสีเขียวและมีแถบตรงกลางลำตัวสีแดงเข้มหรือสีน้ำตาลพาดตามลำตัว และบางทีอาจพบแถบสีเพิ่มอีก 4 แถบ เป็นด้านบน 2 แถบ และด้านล่างแถบกลางลำตัวอีก 2 แถบ ช่วงท้องจะมีสีขาว และที่ครีบหลังจะมีจุดแดง ตัวผู้ที่ขอบครีบหางตอนล่างมีลักษณะคล้ายดาบจะมีสีเหลืองและดำ บางครั้งอาจพบจุดสีดำบนลำตัว เป็นต้น
เป็นปลาอีกชนิดหนึ่งที่นิยมเลี้ยงกันเป็นปลาสวยงาม ปัจจุบันได้มีการเพาะขยายพันธุ์ด้วยฝีมือมนุษย์จนกลายเป็นสีแดงสดทั้งลำตัว จึงได้ชื่อเรียกชื่อหนึ่งว่า "ปลาสอดแดง"
ไอซอด เซ็นเตอร์

ไอซอด เซ็นเตอร์  เป็นสนามกีฬาและศูนย์จัดแสดงนิทรรศการ ซึ่งเป็นส่วนหนึ่งของเมียดโดว์แลนด์สปอร์ตคอมเพล็คตั้งอยู่ใน อีสต์รัทเธอร์ฟอร์ด, รัฐนิวเจอร์ซีย์ สนามนี้เปิดทำการครั้งแรกเมื่อวันที่ 2 กรกฎาคม ค.ศ. 1981 แต่เดิมเคยใช้ชื่อว่า Brendan Byrne Arena เมื่อปี ค.ศ. 1981 จนถึงปี ค.ศ. 1996 ได้เปลี่ยนชื่อเป็น Continental Airlines Arena จนถึงปี ค.ศ. 2007 ก่อนจะมาใช้ชื่อ Izod Center ในปัจจุบัน
ปลาทูน่าแท้

ปลาทูน่าแท้  เป็นสกุลของปลาทะเลขนาดใหญ่สกุลหนึ่ง จำพวกปลาทูน่า ใช้ชื่อสกุลว่า "Thunnus" จัดอยู่ในวงศ์ปลาอินทรี (Scombridae)
ปลาทูน่าแท้เป็นปลาที่มีวิวัฒนาการชั้นสูง ทำให้มีรูปร่างปราดเปรียวเพรียวยาวเหมือนตอร์ปิโด ลำตัวสีเงินแวววาว ถือเป็นปลาที่เป็นสัตว์เลือดอุ่น มีเหงือกมีขนาดใหญ่ ร่างกายมีระบบปรับอุณหภูมิที่ดีเยี่ยม สามารถดูดซึมออกซิเจนไปใช้ได้อย่างรวดเร็ว ความเข้มข้นของฮีโมโกลบินในเม็ดเลือดแดงสูง และมีกลไกการทำงานของหัวใจที่ดีเยี่ยม มีครีบแข็งทรงโค้งทั้งครีบทวารและครีบหลังอันที่สอง ส่วนครีบหางที่ใช้แหวกว่ายหักเลี้ยวได้อย่างว่องไวเป็นตัวขับเคลื่อนไปข้างหน้า
ด้วยสรีระดังกล่าว จึงทำให้ปลาทูน่าแท้เป็นปลาที่ว่ายน้ำได้เร็วมากกลุ่มหนึ่งในมหาสมุทร โดยสามารถทำความเร็วไปข้างหน้าได้ราว 20 กิโลเมตรต่อชั่วโมง และสูงถึงเกือบ 50 กิโลเมตรต่อชั่วโมง และทำความเร็วสูงสุดได้ถึง 70–74 กิโลเมตรต่อชั่วโมง เป็นรองเพียงปลากระโทงแทง ซึ่งเป็นปลาที่ว่ายน้ำได้เร็วที่สุดในโลกเท่านั้น
เนื่องด้วยการประมงเกินขีดจำกัด ทำให้ขอบเขตของสกุลนี้จึงลดลงอย่างมาก ดังตัวอย่างปลาสกุลนี้ถูกกำจัดออกไปจากทะเลดำจนไม่เหลือ
การจำแนก.
คำว่า ในภาษาละตินนั้นมาจากคำ 2 คำในภาษากรีกโบราณคำว่า ("thýnnos") แปลว่า “ปลาทูน่า” และ ("thynō") แปลว่า "ที่พุ่ง; ที่โผ"
เมื่องอิงตามสัณฐานวิทยาและข้อมูลลำดับดีเอ็นเอของไมโทคอนเดรียสั้น สกุล "Thunnus" ในปัจจุบันจัดให้แบ่งออกเป็นสองสกุลย่อย คือ: "Thunnus (Thunnus)" (กลุ่มครีบน้ำเงิน) และ "Thunnus (Neothunnus)" (กลุ่มครีบเหลือง) อย่างไรก็ตาม การจำแนกแบบนี้ถูกตั้งคำถามจากการวิเคราะห์วิวัฒนาการชาติพันธุ์ล่าสุดของข้อมูลลำดับดีเอ็นเอภายในนิวเคลียส ซึ่งแก้ไขความสัมพันธ์ที่แตกต่างกันระหว่างชนิดต่าง ๆ และไม่รองรับคำจำกัดความดั้งเดิมของกลุ่มครีบน้ำเงินและครีบเหลือง โดยเฉพาะ การวิเคราะห์เหล่านี้ยืนยันการแบ่งปลาทูน่าในมหาสมุทรแปซิฟิกกับแอตแลนติกออกเป็นสองสายพันธุ์ และเสนอแนะว่าอันที่จริง ปลาทูน่าตาโตเป็นสมาชิกของสกุลย่อย "Neothunnus" ไม่ใช่สกุลย่อย "Thunnus" การสร้างวิวัฒนาการชาติพันธุ์ดีเอ็นเอของไรโบโซมของนิวเคลียสใหม่ก่อนหน้านั้นก็แสดงผลลัพธ์ที่คล้ายกัน
สกุลนี้แบ่งออกได้เป็น 8 ชนิด ใน 2 สกุลย่อย:
ชนิด.
คาดการณ์กันว่ามี "Thunnus" ถึง 7 ชนิด จนกระทั่งไม่นานมานี้ และปลาทูน่าครีบน้ำเงินแปซิฟิกกับปลาทูน่าครีบน้ำเงินเหนือเคยเป็นชนิดย่อยของปลาชนิดเดียวกัน ใน ค.ศ. 1999 Collette ยอมรับว่าเมื่อพิจารณาทั้งโมเลกุลและสัณฐานวิทยาแล้ว ปลาสองชนิดนั้นจึงเป็นสายพันธุ์ที่แตกต่างกัน
การประมงเกินขีดจำกัด.
ความต้องการซูชิและซาชิมิทั่วโลก ประกอบกับการเติบโตของประชากรที่เพิ่มขึ้น ส่งผลให้มีการจับปลาชนิดนี้มากเกินไปทั่วโลก และปลาครีบน้ำเงินเป็นสัตว์ที่เสี่ยงต่อการสูญพันธุ์มากที่สุดและถือเป็น "ข้อกังวลด้านการอนุรักษ์ที่ร้ายแรง" ทำให้ความพยายามในการจัดการสต็อกปลาครีบน้ำเงินอย่างยั่งยืนภายในเขตเศรษฐกิจจำเพาะของชาติที่ปลาครีบน้ำเงินอพยพไปและการล่ากลางมหาสมุทรที่ไม่ได้อยู่ในพื้นที่เขตเศรษฐกิจจำเพาะของประเทศใด ๆ มีความซับซ้อน ทำให้เสี่ยงต่อการประมงเกินขีดจำกัดจากกองเรือประมงหลายประเทศ ข้อตกลงและอนุสัญญาระหว่างประเทศเป็นข้อตกลงโดยสุจริตและติดตามหรือบังคับใช้ได้ยาก
การประกวดเพลงยูโรวิชันปี 1962

การประกวดเพลงยูโรวิชันปี 1962 เป็นการประกวดครั้งแรกโดยจัดขึ้นที่เมืองลักเซมเบิร์ก ประเทศลักเซมเบิร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะคือ Un premier amour ขับร้องโดย Isabelle Aubret ตัวแทนจากฝรั่งเศส
การออกอากาศ.
สถานีวิทยุโทรทัศน์แห่งชาติลักเซมเบิร์ก เป็นแม่ข่ายในการออกอากาศ โดยออกอากาศไปยังประเทศดังต่อไปนี้
วอลเลย์บอลยุวชนชายชิงแชมป์เอเชีย 2010

วอลเลย์บอลยุวชนชายชิงแชมป์เอเชีย 2010 จัดขึ้นที่ เมืองเตหะราน, ประเทศอิหร่าน 13–21 พฤษภาคม 2010
การแบ่งกลุ่ม.
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2008
อันดับการแข่งขัน.
<templatestyles src="Col-begin/styles.css"/>
การประกวดเพลงยูโรวิชันปี 1963

การประกวดเพลงยูโรวิชันปี 1963 เป็นการประกวดครั้งแรกโดยจัดขึ้นที่เมืองลอนดอน ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะคือ Dansevise ขับร้องโดย Grethe Ingmann & Jørgen Ingmann ตัวแทนจากเดนมาร์ก
การออกอากาศ.
บีบีซี เป็นแม่ข่ายในการออกอากาศ โดยออกอากาศไปยังประเทศดังต่อไปนี้
รานีนี คุนดาซอมี

รานีนี คุนดาซอมี (19 พฤษภาคม ค.ศ. 1984 –) เป็นทั้งนักมวยไทย, มวยซาวาต, และเอ็มเอ็มเอชาวมอริเชียส ผู้ชนะการแข่งขันระดับประเทศหลายรายการ
ชีวิตช่วงต้น.
รานีนี คุนดาซอมี เกิดวันที่ 19 พฤษภาคม ค.ศ. 1984 ที่โรงพยาบาลวิกตอเรีย ประเทศมอริเชียส ตั้งแต่ ค.ศ. 1984 – 1994 เธออาศัยอยู่ที่ป๊อปเฮนเนสซี บูบาซอง กับพี่น้องที่เป็นชาย 3 คนกับหญิงอีก 2 คน ซึ่งได้แก่ ลูลู, ลาเจน, ลาเจส, ราจีนี และอันไนส์ โดยมีพ่อของเธอชื่อมาริโอ และแม่ของเธอชื่อเปรมีลา
เธอได้เข้าศึกษาที่โรงเรียนเมนการ์ดในระดับก่อนประถมและประถมศึกษา ณ บูบาซอง หลังจากนั้น เธอได้เข้าศึกษาต่อที่โรงเรียนมัธยมวิลซอแห่งบูบาซอง เมื่ออายุได้ 16 ปี เธอก็ได้ย้ายจากโรงเรียนมัธยมวิลซอเพื่อไปศึกษาต่อที่เซนต์บาร์โธโลมิวเซปอลุยส์
หลังจากได้รับการรับรองการศึกษาระดับอุดมศึกษา เธอก็มีความปรารถนาที่จะศึกษาต่อที่มหาวิทยาลัยมอริเชียส แต่โชคร้ายที่ครอบครัวของเธอไม่สามารถออกค่าใช้จ่ายสำหรับการดำเนินการศึกษาต่อสำหรับเธอได้
เมื่อเธอออกจากสถานศึกษา เธอก็เริ่มฝึกคิกบ็อกซิงและทำงานเป็นผู้ช่วยร้านขายยา โดยเธอได้ฝึกคิกบ็อกซิงเป็นระยะเวลาหนึ่งปี ใน ค.ศ. 2002 เธอได้ทำงานเป็นผู้ส่งข้อความภาพเคลื่อนไหวให้แก่ ทูลิงเซแอร์แอมจำกัด ที่ซึ่งเธอได้พบกับผู้ที่จะเป็นสามีของเธอในอนาคตที่ชื่อ คุนดาซอมี หลุยส์ แพทริก โดยพวกเขาได้เริ่มฝึกมวยฝรั่งเศสซาวาตด้วยกัน และกลายเป็นเพื่อนที่ดีต่อกันแล้วจึงแต่งงานในปี ค.ศ. 2008 ซึ่งแพทริกเป็นทั้งผู้ฝึกสอนและสามีของเธอในปัจจุบัน ใน ค.ศ. 2008 ทั้งสองได้ออกจากทูลิงเซแอร์แอม และเริ่มต้นธุรกิจของตนเองในฐานะผู้ผลิตวิดีโอคลิป และผู้ก่อตั้งดีเจพีโปรดักชันส์
ผลงานในระดับอาชีพ.
ใน ค.ศ. 2005 เธอได้เข้าร่วมการแข่งขันรายการมวยฝรั่งเศสซาวาต
ส่วนใน ค.ศ. 2006 เธอได้เป็นแชมป์หญิงโดยเป็นผู้ชนะรายการเฌอเดอลูเอต รายการมวยฝรั่งเศสซาวาต
ค.ศ. 2007 - 2010 สโมสรมวยบีเอ็มเอสปอร์ตของคุนดาซอมีได้เผชิญปัญหาบางประการ โดยไม่มีสถานที่สำหรับการฝึกซ้อมกับกลุ่มที่ทำการฝึกซ้อมบนถนน
ครั้นแล้ว สโมสรของเธอก็ได้พบกับสถานที่สำหรับการฝึกซ้อมที่ศูนย์สวิสดิการสังคมบัมบู และใน ค.ศ. 2010 รานีนี และแพทริก คุนดาซอมี ได้เริ่มฝึกมวยไทย
ใน ค.ศ. 2011 เธอได้ก่อตั้งทีมหญิงบีเอ็มเอ และได้เข้าร่วมในการแข่งขันมวยไทยและมวยฝรั่งเศสหลายรายการในช่วงปี ค.ศ. 2010 และ 2012
ใน ค.ศ. 2012 ได้มีการแข่งขันมวยไทยระหว่างชายกับหญิงขึ้นเป็นครั้งแรกในประเทศมอริเชียส และเธอได้เป็นฝ่ายชนะ
ในการแข่งขันมวยไทยระดับท้องถิ่น เธอชนะ 8 ครั้ง แพ้ 0 ครั้ง (ซึ่งรวมถึง 1 การแข่งขันระหว่างชายกับหญิง) ส่วนการแข่งขันมวยไทยชิงแชมป์โลกที่จัดขึ้นโดยสหพันธ์มวยไทยสมัครเล่นนานาชาติ (IFMA) เธอชนะ 0 ครั้ง แพ้ 1 ครั้ง โดยเธอได้พบกับรักษณา เบกัม
ใน ค.ศ. 2013 เธอได้รับรางวัลเหรียญทองในการแข่งขันเทควันโดชิงแชมป์มอริเชียส ซึ่งเป็นการมีส่วนร่วมครั้งแรกของเธอ พร้อมกับเป็นผู้ชนะรายการลาครอชมอริเชียสชองปียง ที่เธอได้เข้าแข่งขันเป็นครั้งแรก รวมถึงเธอยังได้เป็นแชมป์การแข่งขันมวยไทย
ทั้งนี้ เธอเป็นแชมป์มวยไทยหญิงของประเทศมอริเชียสใน ค.ศ. 2013 
วันที่ 28 กันยายน ค.ศ. 2013 เธอชนะรายการชิงเข็มขัดแชมป์มวยไทยหญิงแห่งประเทศมอริเชียสครั้งที่หนึ่ง ซึ่งมีการจัดขึ้นอย่างเปิดเผยในประเภทหญิง
ความเอนเอียงจากการอยู่รอด

ความเอนเอียงจากการอยู่รอด  เป็นเหตุผลวิบัติที่เน้นความสนใจต่อบุคคลหรือสิ่งที่ "อยู่รอด" บางกระบวนการ และมองข้ามบุคคลหรือสิ่งที่ไม่อยู่รอดโดยไม่ได้เจตนา ความเอนเอียงจากการอยู่รอดอาจนำไปสู่ข้อสรุปที่ผิดได้หลายทาง ผู้อยู่รอดอาจหมายความตามตัวอักษร คือ เป็นบุคคล ดังในการศึกษาทางการแพทย์ ทว่าอาจหมายถึงบริษัทหรือตัวอย่างวิจัยหรือผู้สมัครงาน หรือสิ่งใดก็ตามที่ต้องผ่านกระบวนการคัดเลือกก่อนที่จะได้รับพิจารณาเพิ่มเติมได้ทั้งสิ้น
ความเอนเอียงจากการอยู่รอดอาจนำไปสู่ความเชื่อมองโลกในแง่ดีเกินเพราะความล้มเหลวถูกเพิกเฉย เช่น เมื่อบริษัทที่ไม่มีอยู่ต่อไปถูกยกเว้นจากการวิเคราะห์สมรรถภาพทางการเงิน นอกจากนี้ยังนำไปสู่ความเชื่อที่ผิดว่าความสำเร็จในกลุ่มมีคุณสมบัติพิเศษ มากกว่าเพียงเหตุบังเอิญ ตัวอย่างเช่น หากนักศึกษาสามจากห้าคนที่ได้เกรดสูงสุดในวิทยาลัยมาจากโรงเรียนมัธยมเดียวกัน ก็อาจชักจูงให้เชื่อว่าโรงเรียนมัธยมแห่งนั้นต้องให้การศึกษาที่ดีเยี่ยม ข้อความนี้อาจเป็นจริงก็ได้ แต่คำถามดังกล่าวไม่สามารถตอบได้โดยไม่ดูเกรดของนักเรียนคนอื่นจากโรงเรียนมัธยมนั้น ไม่เพียงแต่ผู้ที่ "อยู่รอด" การคัดเลือกห้าอันดับแรกเท่านั้น
ความเอนเอียงจากการอยู่รอดเป็นความเอนเอียงจากการเลือกประเภทหนึ่ง
คาบสมุทรเหลียวตง

คาบสมุทรเหลียวตง  เป็น คาบสมุทรในมณฑลเหลียวหนิง ทางตะวันออกเฉียงเหนือของประเทศจีน ในอดีตอยู่ภายใต้การปกครองของอาณาจักรโชซอนโบราณ และหลายราชวงศ์ของจีน คาบสมุทรแห่งนี้มีความสำคัญในฐานะบริเวณที่มีความขัดแย้งในช่วงสงครามรัสเซีย-ญี่ปุ่น ซึ่งจักรวรรดิญี่ปุ่นได้รับชัยชนะในสงครามครั้งนั้น ทำให้ญี่ปุ่นได้ดินแดนตอนใต้ของคาบสมุทรนี้
เลวูกา

เลวูกา  เป็นเมืองที่ตั้งอยู่ทางตะวันออกของเกาะโอวาเลา จังหวัดโลไมวิติ ภาคตะวันออก ประเทศฟีจี เลวูกาเคยเป็นเมืองหลวงเก่าของประเทศฟีจี ในการสำมะโนเมื่อปี ค.ศ. 2007 เลวูกามีประชากร 1,131 คน (บวกเพิ่มอีก 3,266 คนในย่านชานเมืองตามการสำมะโนของหน่วยงานทางด้านสถิติ) ซึ่งเป็นประชากรกว่าครึ่งของเกาะโอวาเลา เลวูกาและโอวาเลาได้มีความพยายามในการเป็นแหล่งมรดกโลกมาเป็นทศวรรษ โดยได้รับการยอมรับเป็นแหล่งมรดกโลกในเดือนมิถุนายน ค.ศ. 2013
เพรซีโอดิเมียม(III) ออกไซด์

เพรซีโอดิเมียม(III) ออกไซด์  เป็นสารประกอบเคมีของเพรซีโอดิเมียม และออกซิเจน ที่มีสูตรว่า Pr2O3 มีรูปแบบเป็นผลึกหกเหลี่ยมสีขาว เพรซีโอดิเมียม(III) ออกไซด์ตกผลึกในแมงกานีส(III) ออกไซด์ หรือโครงสร้างBixbyite
ปลาเข็มป่า

ปลาเข็มป่า หรือ ปลาเข็มช้าง  เป็นสกุลของปลาน้ำจืดจำพวกหนึ่ง ใช้ชื่อว่า "Hemirhamphodon" (/เฮม-อิ-แรม-โฟ-ดอน/) อยู่ในวงศ์ปลาเข็ม (Hemiramphidae)
มีลักษณะสำคัญทางอนุกรมวิธาน คือ ลำตัวยาวปานกลาง ครีบหลังอยู่ด้านหน้าครีบก้น ฐานของครีบหลังยาวเป็นสองเท่าของครีบก้น ครีบหางมนกลม ฟันเป็นทรงกรวยปลายแหลม 
มีขนาดความยาวโดยเฉลี่ยประมาณ 10 เซนติเมตร พบได้ตั้งแต่ภาคใต้ของประเทศไทยในป่าพรุ ไปตลอดจนถึงแหลมมลายู
มีทั้งหมด 9 ชนิด ได้แก่
อะลูมิเนียม(II) ออกไซด์

อะลูมิเนียม(II) ออกไซด์  หรือ อะลูมิเนียมมอนออกไซด์  เป็นสารประกอบเคมีของอะลูมิเนียม และออกซิเจน ที่มีสูตรว่า AlO ตรวจพบในสถานะแก๊สหลังจากการระเบิดของระเบิดมืออะลูมิเนียมในบรรยากาศชั้นบน และในสเปกตรัมการดูดกลืนของดาวฤกษ์
กรดคลอโรแพลตินิก

กรดคลอโรแพลตินิก  เป็นสารประกอบเคมีมักจะเป็น hexahydrate ที่มีสูตร H2PtCl6·(H2O)6 เป็นหนึ่งในสารละลายน้ำอย่างง่ายดายสามารถใช้ได้มากที่สุดของทองคำขาว มันไม่ค่อยได้อยู่ในสถานะที่บริสุทธิ์ผลิตภัณฑ์ในเชิงพาณิชย์เป็นเกลือไฮโดรเนียมของ hexachloroplatinate (IV) anion ดังนั้นสูตรที่ถูกต้องคือ [H3O]2[PtCl6]·4H2O
เพย์แบ็ค (2013)

ดับเบิลยูดับเบิลยูอี เพย์แบ็ค  เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ซึ่งจะจัดเป็นครั้งแรกแทนรายการโนเวย์เอาท์ สถานที่จัดคือ ออล์สเตท อารีนา ในโรสมอนต์ ,รัฐอิลลินอย สหรัฐอเมริกา โดยจะจัดในวันที่ 16 มิถุนายน ค.ศ. 2013 ซึ่งจัดหลังจากศึกเอ็กซ์ตรีมรูลส์ (2013) เป็นรายการเพย์-เพอร์-วิวที่มาแทนโนเวย์เอาท์
เบื้องหลัง.
ในศึกรอว์ (20 พฤษภาคม 2013) ไรแบ็ก ออกมายืนบนรถพยาบาล บอกว่า จอห์น ซีนา แม้จะเป็น แชมป์ WWE อยู่แต่ก็ต้องถูกหามออกไปจากสนาม ถึงแม้ว่ามันจะปฏิเสธที่จะขึ้นรถพยาบาล แต่คราวหน้ามันจะไม่มีทางปฏิเสธได้แน่นอน เพราะเขาจะท้าเจอกับซีนา ในแมตช์ยัดรถพยาบาลในเพย์แบ็ค
ในศึกรอว์ (27 พฤษภาคม 2013) จอห์น ซีนา ออกมาและบอกว่าพร้อมที่จะปล้ำแมตช์จับใส่รถพยาบาล ใน Payback แล้วซีนาบอกไรแบ็กว่า จะมีการเปลี่ยนแปลงเป็นแมทช์แบบนรก 3 ขุม ทั้งคู่จะต้องปล้ำ 3 แมตช์ติดต่อกัน แมตช์ต่างๆจะมีกติกาเงื่อนไขพิเศษแตกต่างกันโดยมี Lumberjack Match, Tables Match และ Ambulance Match ผู้ที่จะได้แชมป์ WWE จะต้องชนะ 2 ใน 3 แมทช์ พอล เฮย์แมนออกมาและโม้ว่าเด็กปั้นของเค้าชนะและทำลาย ทริปเปิลเอช ในรอว์อาทิตย์ที่แล้ว เคอร์ติส แอ็กเซลออกมา เฮย์แมนบอกว่าวันนี้ฉันตั้งใจจะให้แอ็กเซลเจอกับซีนา ซีนาเตือนแอ็กเซลว่าให้รีบไปให้ไกลจากเฮย์แมนซะเถอะ และซีนาก็พูดท้าทายและตอบตกลงในแมตช์คืนนี้ ในคืนเดียวกัน ซีนาได้เจอกับแอ็กเซล ผลปรากฏว่าไรแบ็กก็ออกมาเปิดหวอรถพยาบาล ทำให้ซีนาลงไปดูเลยทำให้โดนนับ 10 แพ้ไปจากนั้น ไรแบ็กก็ออกมาและเข้าข้างหลังและจะจับซีนาเหวี่ยงชนกับมินิตรอนเหมือนในศึกที่ผ่านมา ซีนาหลบได้ทำให้ไรแบ็กวิ่งหนีไปหลังฉาก
ในศึกรอว์ (3 มิถุนายน 2013) จอห์น ซีนา จะต้องเจอกับ เคอร์ติส แอ็กเซล อีกครั้ง ในแมตช์การปล้ำไม่มีการจับแพ้ฟาวล์ ผลปรากฏว่า พอล เฮย์แมน มาขวางทางไว้ ซีนาอัดเฮย์แมน แต่ไรแบ็กโผล่มาจากไหนไม่รู้มาจับซีนาทุ่มใส่โต๊ะจนพัง กรรมการนับ 10 ปรับซีนาแพ้ไป
ในศึกรอว์ (10 มิถุนายน 2013) มีการเผชิญหน้ากันระหว่าง จอห์น ซีนา กับ ไรแบ็ก โดยมีการจัด Lumberjack ออกมาช่วยกันยืนป้องกันไม่ให้ทั้งสองคนทะเลาะกัน ไรแบ็กบอกว่า ซีนาพยายามสกัดดาวรุ่งอย่างเขาเพราะกลัวว่าจะมีคนอื่นมาแย่งความดังไปจากตัวเอง ไรแบ็กบอกว่าเมื่อ 8 เดือนก่อน ซีนายกสิทธิ์ชิงแชมป์ให้กับเขา แต่ในเพย์แบ็ค เขาจะชิงแชมป์มาจากซีนา ซีนาทนไม่ไหว ถอดเสื้อทิ้งแล้ววิ่งลงเวทีไปหาไรแบ็ก แต่ดันลงเวทีด้านที่มีแต่ฝ่ายอธรรม เลยโดนเหวี่ยงกลับขึ้นไป คราวนี้ไรแบ็กเลยวิ่งขึ้นเวทีไปหาซีนาเอง แต่โดนซีนาเหวี่ยงตกเวทีไป จากนั้นก็ขึ้นมาต่อยกันบนเวทีจนนักมวยปล้ำข้างล่างเวที ต้องมาช่วยกันแยก แล้วก็ปิดรายการไป
กรดไธโอซัลฟิวริก

กรดไธโอซัลฟิวริก  เป็นกรดออกโซกำมะถัน กรดไม่สามารถทำโดยการเกิดฝนกรดเกลือไธโอซัลเฟตเป็นกรดสลายตัวได้ง่ายในน้ำ สารที่สลายตัวสามารถรวมกำมะถัน ,ซัลเฟอร์ไดออกไซด์ ,ไฮโดรเจนซัลไฟด์ ,polysulfanes ,กรดซัลฟิวริก และ polythionates ทั้งนี้ขึ้นอยู่กับปฏิกิริยาที่แน่นอน
วิธีการที่ไม่มีน้ำในการผลิตกรดได้รับการพัฒนาโดยชมิดท์:
H2S + SO3 → H2S2O3·"n"Et2O (iในไดไทล์อีเทอร์ใน −78 °C)
Na2S2O3 + 2HCl → 2NaCl + H2S2O3·2Et2O (ในไดไทล์อีเทอร์ใน −78 °C)
HSO3Cl + H2S → HCl + H2S2O3 (อุณหภูมิต่ำ)
กรดไฮดรัสยังสลายตัวตามด้านล่าง0 °C:
H2S2O3 → H2S + SO3
หัวหลุม

หัวหลุม (อังกฤษ : Wellhead) เป็นส่วนประกอบที่อยู่บนพื้นดินของหลุมผลิตน้ำมันและแก๊ส ซึ่งจะเป็นตัวกักเก็บความดันจากการขุดเจาะ และการผลิต หัวหลุมนั้นสร้างขึ้นมาเพื่อรองรับและกักความดันสำหรับ Casing string ซึ่งจะใส่เข้าไปจากหัวหลุมจนถึงก้นหลุม ระหว่างที่ทำการขุดเจาะในหลุมน้ำมัน จะใช้ตัวควบคุมแรงดันจาก Blowout preventer (BOP) ซึ่งถ้าความดันไม่ถูกควบคุมอย่างดี ทั้งในการขุดเจาะ, ชั้นของ Drilling fluid, Casing, หัวหลุม หรือ BOP ก็จะทำให้เกิดการ Blowout
เมื่อการขุดเจาะเสร็จสิ้น จะมีการควบคุมความดันโดยใช้ Christmas tree ใส่เข้าไปบนหัวหลุม เพื่อใช้ในการแยกวาล์ว และ Choke เพื่อควบคุมการผลลิต
โดยปกติแล้ว หัวหลุมจะถูกเชื่อมกับ Casing string อันแรก และอัดซีเมนต์ลงไประหว่างการขุดเจาะเพื่อที่จะเกาะเป็นโครงสร้างกับหลุม ซึ่งในหลุมที่เจาะเพื่อการสำรวจนั้น จะถูก Abandoned ในภายหลังจะสามารถนำหัวหลุมกลับมาซ่อมแซมและใช้ได้อีกครั้ง
Offshore ซึ่งหัวหลุมจะอยู่บน Platform จะถูกเรียกว่า Surface wellhead และถ้าอยู่ใต้น้ำ จะถูกเรียกว่า Subsea wellhead หรือ Mudline wellhead
ส่วนประกอบที่สำคัญ.
ส่วนประกอบหลักของหัวหลุมประกอบไปด้วย
รูปแบบการใช้งาน.
หัวหลุมมีการใช้งานที่หลากหลาย เช่น
การออกแบบ.
ในอุตสาหกรรมน้ำมันมีการออกแบบหัวหลุม (วัสดุ, ขนาด, การทดสอบ ฯลฯ) คือ
ซึ่งปกติแล้วหัวหลุมจะมี 5 ขนาดปกติ คือ 2, 3, 5, 10 และ 15 (x1000) psi ในการทำงานปกติ และสามารถทำงานได้ในช่วงอุณหภูมิ -50 ถึง +250 องศาฟาเรนไฮต์ ซึ่งจะใช้ในตัวแหวนรอง และค่า Yield strength ของวัสดุจะอยู่ที่ 36000 ถึง 75000 psi
พระราชวังแห่งอาบอแม

พระราชวังแห่งอาบอแม  เป็นกลุ่มพระราชวัง 12 แห่งกระจายตัวอยู่ในพื้นที่ 99 เอเคอร์ ตั้งอยู่ในใจกลางเมืองอาบอแมในประเทศเบนิน เดิมอาบอแมเป็นเมืองหลวงของราชอาณาจักรดาออแม ราชอาณาจักรแห่งนี้ได้รับการสถาปนาในปี ค.ศ. 1625 โดยชาวฟง ซึ่งได้พัฒนาอาณาจักรแห่งนี้ให้มีอำนาจทางการทหารและอำนาจทางการค้า อาณาจักรแห่งนี้ทำการค้ากับชาวยุโรป โดยเฉพาะอย่างยิ่งการค้าทาส ซึ่งทาสเหล่านี้เป็นทาสเชลย การค้าทาสนี้มีการค้าขายจนถึงตอนปลายคริสต์ศตวรรษที่ 19 ในช่วงที่ราชอาณาจักรแห่งนี้เจริญสูงสุด พระราชวังแห่งนี้รองรับผู้คนถึง 8,000 คน พระราชวังของกษัตริย์รวมไปถึงอาคาร 2 ชั้นชื่อว่า "cowrie house" หรือ "akuehue" ภายใต้พระมหากษัตริย์ 12 พระองค์ระหว่างปี ค.ศ. 1625-1900 ราชอาณาจักรได้กลายเป็นอาณาจักรที่มีอำนาจสูงสุดในชายฝั่งตะวันตกของทวีปแอฟริกา
ยูเนสโกได้พิจารณาให้พระราชวังแห่งนี้เป็นมรดกโลก อย่างไรก็ตามพระราชวังแห่งนี้ได้ถูกนำเข้าบัญชีแหล่งมรดกโลกที่กำลังตกอยู่ในภาวะอันตรายจากการที่เมืองอาบอแมถูกพายุทอร์นาโดโจมตีในวันที่ 15 มีนาคม ค.ศ. 1984 พายุทอร์นาโดในครั้งนี้ได้สร้างความเสียหายให้แก่พิพิธภัณฑ์ในหลายส่วน เช่น หลุมฝังพระศพของกษัตริย์และห้องอัญมณี เป็นต้น อย่างไรก็ตามด้วยความช่วยเหลือจากหน่วยงานในระดับนานาชาติทำให้พระราชวังได้รับการบูรณะปรับปรุงขึ้นอีกครั้ง ด้วยการบูรณะปรับปรุงในครั้งนี้ ยูเนสโกได้ตัดสินใจถอดพระราชวังแห่งอาบอแมออกจากรายชื่อแหล่งมรดกโลกที่กำลังตกอยู่ในภาวะอันตรายในเดือนกรกฎาคม ค.ศ. 2007 ในปัจจุบัน พระราชวังแห่งนี้ไม่มีผู้อยู่อาศัยแล้ว
แฮดซอน

แฮดซอน  เป็นนครในส่วนตะวันออกของจัตแลนด์ มีประชากร 8,883 คน (1 มกราคม 2557) (9,360 คนหากรวมแฮดซอนใต้) นครนี้ตั้งอยู่ติดช่องแคบแฮดซอน ส่วนหนึ่งของ Mariagerfjord จนปี 2550 แฮดซอนเป็นศูนย์กลางบริหารราชการของเทศบาลแฮดซอน
แฮดซอนเป็นที่ตั้งของบริษัทจำนวนหนึ่ง รวมทั้ง Hedegaard Foods และ Nilfisk-ALTO ทางทิศตะวันตกของแฮดซอนมีกังหันลมเก่าแก่ที่สุดที่ยังอยู่ Havnø Mølle ซึ่งสร้างขึ้นในปี 2385
ในแฮดซอนมีสถาบันการศึกษาหลายแห่ง รวมทั้ง วิทยาลัยเทคนิค Mariagerfjord, การศึกษาผู้ใหญ่แฮดซอน, โรงเรียนแฮดซอนและแฮดซอนกโปรดักชัน นครนี้มีซูเปอร์มาร์เกตและร้านค้าเฉพาะอย่างหลากหลาย เมืองนี้ยังมีศูนย์การค้ามีหลังคา (covered) แห่งเดียวใน Himmerland คือ Hadsund Butikscenter
แฮดซอนยังเป็นบ้านเกิดของผู้ประพันธ์ ฮันส์ เคิร์ก (2441–2505)
แฮดซอน ศูนย์.
แฮดซอน ศูนย์บริเวณรอบโบสถ์ แฮดซอน - ซึ่งเป็นศูนย์กลางของเมืองทั้ง - และถนนคนเดินเก็บถนนที่ตั้งอยู่ในภาคตะวันตกของใจกลางเมือง แฮดซอน ศูนย์เป็นส่วนที่เก่าแก่ที่สุดของ แฮดซอน มีสามวิธีหลัก Alsvej, Himmerlandsgade และร้านขายของถนน
ถนนการค้าใจกลางเมืองที่นอกเหนือไปจากเขตทางเท้าเป็น Vestergade, Street East, Noerregade นมถนนทางรถไฟถนนและ Brogade ถนนสามัญทั้งหมดที่มีทางเท้า เมืองนี้มีสี่สี่เหลี่ยม / สถานที่ของตัวละครที่แตกต่างกันมาก "สแควร์" ตั้งแต่สมัยโบราณศูนย์กลางการค้าของเมืองในวันนี้เป็นส่วนหนึ่งของเขตทางเท้า "ศูนย์การค้า" ตั้งอยู่ในโจฮานและแอ็กเซิลฮอร์น Bech อาคารโรงงานแยมเก่าที่ถูกสร้างขึ้นในปี 1898 ศูนย์เกือบอาเขตครอบคลุมในสองระดับตารางที่สาม "จุดกึ่งกลาง" จาก 1970; ในกรณีของการเปิดพื้นที่ที่มีบริเวณที่จอดรถกลางและร้านค้าตารางที่สี่ "ธนาคารสแควร์" เป็นหนึ่งในสี่เหลี่ยมที่ปูด้วยหินของเมืองโบราณ ชื่อนี้ได้มาจาก แฮดซอน ธนาคาร
ร้านค้าถนนเป็นหนึ่งใน แฮดซอน ถนนเก่าแก่ที่สุดและถือกำเนิด 1800 ถนนยังเป็นถนน แฮดซอน หลัก (จากโฮโบ ไปออลบอร์) จนกระทั่งปี 1970 เมื่อมันถูกแทนที่ด้วย Himmerlandsgade บิ๊กสตรีท ก็ไม่มีอะไรจนกระทั่งก้อนหินในปี 1950 และต่อมาปู ในปี 1990 เปิดตัวในฐานะ บิ๊กสตรีท ถนนคนเดินยางมะตอยและทางเท้าถูกนำตัวขึ้นและถนนที่ปูด้วยกระเบื้อง ในทั้งสองด้านของถนนมี bilges ในที่น้ำไหลลงไปยังจุดสิ้นสุดของเขตทางเท้า ในที่สุดทางตอนเหนือของถนนคนเดินเป็นศูนย์กลางการช้อปปิ้ง แฮดซอน ช้อปปิ้งเซ็นเตอร์ จะจัดในช่วง 2 ชั้นเชื่อมต่อกันด้วยบันไดเลื่อนและรวมถึง 17 ร้านค้าและซูเปอร์มาร์เก็ตสอง
โทโมกิ คาเมดะ

โทโมกิ คาเมดะ (; โรมาจิ: "Kameda Tomoki") เป็นนักมวยสากลชาวญี่ปุ่นคนแรกที่สามารถครองแชมป์โลกขององค์กรมวยโลก (WBO)
ประวัติ.
โทโมกิ คาเมดะ เกิดเมื่อวันที่ 12 กรกฎาคม พ.ศ. 2534 ที่เมืองโอซากะ ประเทศญี่ปุ่น เป็นน้องชายแท้ ๆ ของโคกิ คาเมดะ อดีตแชมป์โลกของสมาคมมวยโลก (WBA)ในรุ่นเดียวกัน และไดกิ คาเมดะ อดีตแชมป์โลกของสหพันธ์มวยนานาชาติ (IBF) ในรุ่นจูเนียร์แบนตัมเวท (115 ปอนด์) โดยเป็นน้องเล็กคนที่ 3 ของตระกูล
โทโมกิ คาเมดะ เคยชกมวยสากลสมัครเล่นมาก่อน เพื่อที่จะเข้าแข่งขันในโอลิมปิก 2008 ที่กรุงปักกิ่ง โดยมีสถิติทั้งหมดชนะ 35 ครั้ง แพ้และเสมออย่างละ 1 ครั้ง ในประเทศญี่ปุ่น ต่อมาโทโมกิ คาเมดะ ได้เข้าร่วมแข่งขันในรายการ "Guantes de Oro de México" ที่ประเทศเม็กซิโก โดยในขณะนั้นโทโมกิ คาเมดะ มีอายุเพียงแค่ 15 ปี ถือว่ายังน้อยเกินกว่าที่จะได้รับคัดเลือกไปแข่งขันโอลิมปิก ในระหว่างที่รอ จึงตัดสินใจที่เปลี่ยนมาชกมวยสากลอาชีพแทน
จากนั้น โทโมกิ คาเมดะ จึงได้ชกในประเทศเม็กซิโกอย่างสม่ำเสมอ โดยมีผู้จัดการเป็นชาวเม็กซิกันด้วย จนได้รับฉายาว่า "El Mexicanito" หรือ "The Little Mexican" (เม็กซิกันน้อย) รวมถึงฉายาในภาษาญี่ปุ่น คือ "亀田家最終兵器" (โรมาจิ: "Kameda-ke Saishū Heiki") ซึ่งแปลได้ว่า "สุดยอดอาวุธแห่งตระกูลคาเมดะ"
โทโมกิ คาเมดะ เคยได้แชมป์โลกเยาวชนของสภามวยโลก (WBC) ในรุ่นแบนตัมเวท รวมถึงได้เป็นแชมป์เข็มขัดเงินในรุ่นและสถาบันเดียวกัน และได้แชมป์สหพันธ์มวยอเมริกาเหนือ (NABF) ในรุ่นแบนตัมเวทด้วย
โทโมกิ คาเมดะ ได้ตำแหน่งแชมป์โลกมาจากการเอาชนะคะแนน ปาอุลุส อัมบุนดา นักมวยชาวนามิเบีย เจ้าของตำแหน่ง เมื่อวันที่ 1 สิงหาคม พ.ศ. 2556 ที่ประเทศฟิลิปปินส์ ซึ่งอัมบุนดา เป็นผู้ที่ได้แชมป์โลกมาจากการเอาชนะ ผึ้งหลวง ส.สิงห์อยู่ ซึ่งเป็นเจ้าของตำแหน่งเดิมชาวไทยไปได้ ในการชกเมื่อวันที่ 3 มีนาคม ปีเดียวกันที่ประเทศนามิเบีย
ในวันที่ 10 พฤษภาคม พ.ศ. 2557 โทโมกิ คาเมดะ มีโปรแกรมที่จะชกป้องกันตำแหน่งกับ ผึ้งหลวง ส.สิงห์อยู่ ในฐานะที่ผึ้งหลวงเป็นรองแชมป์โลก WBO อันดับ 1 ซึ่งถือว่าการเป็นชกภาคบังคับ ในครั้งนี้ โทโมกิ คาเมดะ ได้มุ่งมั่นฟิตซ้อมอย่างหนักเพื่อที่จะเอาชนะผึ้งหลวงให้ได้ เพื่อที่จะได้เดินทางไปชกในสหรัฐอเมริกาต่อไป โดยได้ซ้อมกับ เอ็ดดี้ เรย์โนโซ ผู้เป็นเทรนเนอร์ของ ซาอุล อัลบาเรซ อดีตแชมป์โลกของ WBA และ WBC ในรุ่นซูเปอร์เวลเตอร์เวท หรืออีกชื่อเรียกหนึ่งคือ จูเนียร์มิดเดิลเวท (154 ปอนด์) ชาวเม็กซิกัน และลงนวมซ้อมกับนักมวยระดับโลก คือ กิเยร์โม ริกอนโด แชมป์โลกของ WBO และ WBA ในรุ่นซูเปอร์แบนตัมเวท (122 ปอนด์) และ ยูริโอร์กิส กัมโบอา อดีตแชมป์โลกของ IBF ในรุ่นเฟเธอร์เวท (126 ปอนด์) ซึ่งทั้งคู่เป็นนักมวยชาวคิวบา และเคยเป็นเจ้าของเหรียญทองโอลิมปิกมาก่อนในรุ่นฟลายเวทและแบนตัมเวทด้วย
แต่ต่อมากำหนดการชกได้เปลี่ยนไปเป็นวันที่ 12 กรกฎาคม (ตรงกับวันที่ 13 กรกฎาคม ตามเวลาในประเทศไทย) ปีเดียวกัน และเปลี่ยนสถานที่เป็นเอ็มจีเอ็มแกรนด์โฮเต็ล ในแพราไดส์ สหรัฐอเมริกา แทน ผลการชกปรากฏว่า โทโมกิ คาเมดะ เป็นฝ่ายเอาชนะทีเคโอไปได้ในยกที่ 7
ต่อมาในกลางปี พ.ศ. 2558 โทโมกิ คาเมดะ ต้องการจะชกล้มแชมป์กับแชมป์โลกของ WBA เจมี แมกดอนเนล เจ้าของตำแหน่งชาวอังกฤษ แต่ทาง WBO ไม่อนุมัติ จึงปลดคาเมดะออกจากตำแหน่งแชมป์โลก และเมื่อได้ชิงแชมป์โลกจริง ก็เป็นฝ่ายแพ้คะแนนไปอย่างเอกฉันท์ด้วยคะแนน 114–113 ทั้ง 3 เสียง นับเป็นการแพ้เป็นครั้งแรก
ต่อมาโทโมกิเลื่อนรุ่นไปชกรุ่นซูเปอร์แบนตัมเวท ได้ชิงแชมป์โลกกับ เรย์ บาร์กัส นักมวยเม็กซิกันเจ้าของแชมป์สภามวยโลกในรุ่นนี้ ในฐานะแชมป์เฉพาะกาล ปรากฏว่าโทโมกิเป็นฝ่ายแพ้คะแนน และถูกตัดคะแนนในช่วงยกท้ายๆ เนื่องจากโทโมกิชกเข้าบาร์กัสหลังจากกรรมการสั่งแยกในระหว่างยก
ตำบลบ้านกอก (อำเภอเขื่องใน)

บ้านกอก เป็นตำบลหนึ่งในอำเภอเขื่องใน จังหวัดอุบลราชธานี
ประวัติ.
ตำบลบ้านกอกเรียกตามบ้านกอกซึ่งเดิมเป็นหมู่บ้านที่มีต้นมะกอกสูงใหญ่มากอยู่ต้นหนึ่งซึ่งโดดเด่น และจดจำง่ายสำหรับผู้ที่ได้พบเห็นและผ่านไปมาจนผู้คนเรียกขนามนามว่า "บ้านกอก" จากหลักฐานมีการย้ายถิ่นฐานมาอยู่ในพื้นที่ปัจจุบันในปี พศ. 2375 โดยมีคนเฒ่าคนแก่ ที่ชื่อ ตาจาน ตาผง ตาแก้ว ตาเงิน และอีกหลายคน ได้อพยพกันมาจากทางทิศเหนือ ในสมัยที่เกิดสงครามและการขับไล่กวาดต้อนผู้คน พื้นที่เดิมเป็นที่อยู่อาศัยของขอม แต่ก็ยังมีหลักฐานศิลปะวัฒนธรรมสมัยทราวดีอีกด้วย 
หมู่บ้าน.
ตำบลบ้านกอกแบ่งเขตการปกครองเป็น 6 หมู่บ้าน ได้แก่
ภูมิศาสตร์.
ลักษณะพื้นที่ส่วนใหญ่เป็นที่ราบลุ่มประชากรประกอบอาชีพทางการเกษตรและค้าขาย เช่น ทำนา ทำไร่ ตำบลบ้านกอกตั้งอยู่ในพื้นที่หมู่ที่ 5 บ้านกอก และอยู่ห่างจากอำเภอเขื่องใน 16 กม. และห่างจากตัวจังหวัดอุบลราชธานี 56 กม. มีอาณาเขตติดต่อกับตำบลข้างเคียง ดังนี้
เฟอร์ไรไซยาไนด์

เฟอร์ไรไซยาไนด์  เป็นแอนไอออนโดยมีสูตร [Fe(CN)6]3− มักจะถูกเรียกว่า hexacyanoferrate(III) และเป็นของหายาก แต่การเรียกชื่อเป็นระบบ hexacyanidoferrate(III) เกลือที่พบบ่อยที่สุดของแอนไอออนเป็น โพแทสเซียม เฟอร์ไรไซยาไนด์ วัสดุผลึกสีแดงที่ใช้เป็นสารต้านอนุมูลอิสระในเคมีอินทรีย์
ตะจาน

ตะจาน ([θɪ́ɰ̃.d͡ʑàɰ̃] หรือ [ðə.d͡ʑàɰ̃]; ยะไข่: [θɔ́ɰ̃.kràɰ̃]; , ; มาจากคำภาษาสันสกฤตว่า "สํกฺรานฺติ" หมายถึง "การเคลื่อนย้าย [ของดวงอาทิตย์จากราศีมีนสู่ราศีเมษ]) เป็นวัฒนธรรมของชาวพม่าแต่โบราณและถือเป็นวันขึ้นปีใหม่ เพื่อกำหนดวันขึ้นปีใหม่ให้สะดวกขึ้น วันขึ้นปีใหม่ของพม่าจึงกำหนดตามปฏิทินสากล ซึ่งตรงกับเดือนเมษายน โดยทั่วไปแล้วจะเริ่มตั้งแต่วันที่ 12 เมษายน ถึง 16 เมษายน ช่วงนี้จะเป็นการเล่นสาดน้ำต้อนรับปีใหม่ และในวันที่ 17 เมษายน ถือเป็นวันขึ้นปีใหม่ เดิมทีทางการพม่าได้กำหนดระหว่างวันที่ 12 เมษายนจนถึงวันที่ 16 เมษายน เป็นวันหยุดราชการ แต่ปัจจุบันได้กำหนดให้เป็นวันหยุดราชการไปจนถึงวันที่ 22 เมษายน 
ตะจานคล้ายกับประเพณีสงกรานต์ในประเทศอื่นในภูมิภาคเดียวกัน คือ การเล่นสาดน้ำเพื่อคลายร้อน และเปรียบเหมือนเป็นการลบล้างสิ่งไม่ดีจากปีเก่าเพื่อความเป็นสิริมงคล ในสมัยอดีตจะใช้การเล่นสาดน้ำอย่างเบา ๆ โดยใช้ยอดหว้าอ่อนชุบใส่น้ำปรุงแล้วแตะเบา ๆ บนไหล่ของผู้ที่จะเล่นสาดน้ำด้วย นอกจากการเล่นสนุกสนานแล้ว ยังมีประเพณีบุญ คือ การทำบุญเพื่อความเป็นสิริมงคล เช่น การตักบาตร, สรงน้ำพระพุทธรูป, ถือศีลปฏิบัติธรรม, ทำความสะอาดวัดหรือศาสนสถาน, ทำบุญบ้าน, สระผมหรืออาบน้ำทำความสะอาดให้แก่คนชราที่ไร้ญาติ รวมถึงการปล่อยสัตว์ต่าง ๆ เช่น นก, ปลา หรือสัตว์ใหญ่อย่าง วัวหรือควาย นอกจากนี้แล้วผู้คนที่ไปใช้ชีวิตอยู่ในต่างถิ่น ก็จะเดินทางกลับสู่ถิ่นเกิดเพื่อกราบไหว้ผู้ใหญ่ในครอบครัว เช่น พ่อแม่, ปู่ย่าตายาย, ลุงป้าน้าอา เป็นต้น และเชื่อว่าหากได้สระผมหรือตัดเล็บก่อนไปทำบุญที่วัด จะเป็นการตัดสิ่งไม่ดีในปีเก่าทิ้งไปและรับสิ่งดี ๆ เข้ามา
ในเทศกาลตะจานนี้มีอาหารพิเศษหลายอย่าง เช่น "โหมะน์โล่นเยบอ"  เป็นขนมที่ทำรับประทานกันโดยเฉพาะในช่วงนี้ โดยมีความหมายถึง ความสามัคคี เพราะเมื่อทำขนมนี้ต้องใช้ผู้คนหลายคน และแจกจ่ายแก่บุคคลอื่นที่ผ่านไปมา และ "ตะจานทะมี่น"  เป็นข้าวสวยที่แช่ในน้ำที่มีกลิ่นเทียนหอม รับประทานกับเครื่องเคียง คือ ปลาช่อนแห้งผัดกับหอมเจียวและยำมะม่วงดอง
บ้านนาทุ่ง

บ้านนาทุ่ง เป็นบ้าน หมู่ที่ 7 ตั้งอยู่ที่ ตำบลผักไหม อำเภอห้วยทับทัน จังหวัดศรีสะเกษ ระยะทางห่างจากตัวอำเภอประมาณ 11 กิโลเมตร ประชาชนส่วนใหญ่เป็นชาวลาว อพยกมาจากบ้านหนองห้างพูดภาษาลาวเป็นส่วนใหญ่นับถือศาสนาพุทธ บ้านนาทุ่งหมู่ที่ 7 แบ่งการปกครองออกเป็น 5 คุ้ม 
ที่ตั้งและอาณาเขต.
บ้านนาทุ่ง หมู่ที่ 7 ,บ้านนาทุ่งเหนือ หมู่ที่ 16 ตำบลผักไหม มีเนื้อที่รวม 5,450 ไร่
หมู่บ้านตั้งอยู่ทางทิศใต้ของอำเภอห้วยทับทัน อยู่ห่างจากอำเภอห้วยทับทันประมาณ
14 กิโลเมตร และห่างจากจังหวัดศรีสะเกษ ประมาณ 54 กิโลเมตร
ประวัติ.
บ้านนาทุ่ง ได้อพยพมาจากบ้านหนองห้าง อำเภออุทุมพรพิสัย จังหวัดศรีสะเกษ
โดย นายอ้วน วงษ์ภักดีพร้อมญาติๆและเพื่อนๆ ได้มาตั้งรกรากและจับจองพื้นที่ แต่เดิมพื้นที่
แห่งนี้ชาวบ้านเรียกว่า หนองเซียงแมว ต่อมาได้จัดตั้งเป็นหมู่บ้านชื่อว่า บ้านนาทุ่ง เนื่องจาก
เป็นพื้นที่ที่มีความอุดมสมบูรณ์ใกล้ลำห้วย โดยขึ้นกับอำเภอขุขันธ์ จังหวัดศรีสะเกษ ต่อมา
ได้มาขึ้นกับตำบลห้วยทับทัน อำเภออุทุมพรพิสัย จังหวัดศรีสะเกษ จนกระทั่งตำบลห้วยทับทันได้
แยกจากอำเภออุทุมพรพิสัย มาเป็นอำเภอห้วยทับทัน บ้านนาทุ่งจึงได้ขึ้นกับตำบลผักไหม อำเภอ
ห้วยทับทัน จนปัจจุบัน เมื่อปี 2546 บ้านนาทุ่งได้แบ่งการปกครองออกเป็นสองหมู่บ้าน ชื่อว่า
บ้านนาทุ่งเหนือ หมู่ที่ 16 
ข้อมูลโรงเรียน.
บ้านนาทุ่งมีสถานศึกษาคือโรงเรียนบ้านนาทุ่งตั้งอยู่บ้านนาทุ่ง ม.7 ตำบลผักไหม อำเภอห้วยทับทัน จังหวัดศรีสะเกษ
โรงเรียนเด็กก่อนเกณฑ์ (ศูนย์เด็กวัด).
มีโรงเรียนเด็กก่อนเกณฑ์ ศูนย์เด็กบ้านนาทุ่ง
ศาสนา.
บ้านนาทุ่งมีศูนย์รวมจิตใจอยู่ที วัดนาทุ่ง
ด้านการสาธารณสุข.
บ้านนาทุ่งใช้สถานีอนามัยบ้านห่องน้อย ตั้งอยู่ที่บ้านห่องน้อย หมู่ที่ 12 มีหมู่บ้านในเขตบริการ จำนวน 8 หมู่บ้าน ได้แก่ บ้านห่องน้อย บ้านชาด บ้านกระสังข์ บ้านห้วยซันพัฒนา บ้านหนองลุง บ้านกระเต็ล บ้านนาทุ่ง และบ้านนาทุ่งเหนือ